Nefrolog Milan Ubavić je 2001. godine osnovao Vinariju Vinum u Sremskim Karlovcima, neposredno preko puta čuvene istorijske Kapele mira, kako kaže, iz inata i ljubavi prema vinu. Dr Ubavić je odlučio da se “oduži svom dedi i vrati u porodično vlasništvo prodatu zemlju, kako bi pokrenuo svoj privatni biznis. Međutim, umesto plodnih bačkih oranica, nova parcela plodne zemlje u Sremskim Karlovcima je bila pogodnija za zasad vinograda, pa je započeo sa proizvodnjom vina, najpre iz hobija i ljubavi prema vinu, a kasnije se sve pretvorilo u ozbiljan posao“. U početku je to bila vinarija potekla iz duge porodične tradicije uzgajanja vinove loze koja je u starom lagumu proizvodila male količine vina za kućnu upotrebu. Danas uspešno radi preuređeni stari lagum u Sremskim Karlovcima, čime su brojni posetioci ove ljupke fruškogorske varošice na Dunavu dobili još jednu vinsku tačku na turističkoj mapi grada. Vinarija Vinum Sremski Karlovci je pravi i prefinjen primer kako se postepeno ali sigurno gradi vinska priča i prepoznatljivost vinarije na zdravim osnovama.\nDanas Vinarija Vinum u Sremskim Karlovcima predstavlja preduzeće koje uspešno primenjuje naučna dostignuća, naročito u odabiru sorti grožđa, sa ciljem da se dostigne vrhunski kvalitet vina. Vinarija Vinum Sremski Karlovci proizvodi vino na potpuno drugačiji način od velikih srpskih proizvođača, što podrazumeva ograničene količine proizvedenog vina i probranu berbu grožđa. Pored toga, Vinarija Vinum Sremski Karlovci primenjuje i savremene tehnološke metode, među kojima se izdvaja automatska kontrola temperature alkoholnog vrenja, primena brižljivo odabranih kvasaca i hladna stabilizacija, odnosno višednevni tretman mladog vina niskom temperaturom (oko -4°C). Ovu vinariju na srpskom tržištu potrošači prepoznaju prvenstveno po belim vinima: sovinjon blan i italijanski rizling (grašac). Iz godine u godinu, stil vinarije Vinum u Sremskim Karlovcima se ne menja: bela vina izuzetne svežine, precizna, hrskava, jasnih sortnih karakteristika, bez visokih alkohola. Pored stila, konstanta je kvalitet i odličan odnos cene i kvaliteta. Od nedavno su na tržištu zablistali i sa rozeom od sorte frankovka kojim su pokazali i da ova centralnoevropska sorta može da stane na crtu francuskim sortama koje se u Srbiji najčešće koriste za roze.\nOno što Vinariju Vinum posebno razlikuje od drugih vinarija jeste dugotrajna poslovna saradnja sa Institutom za vinogradarstvo Poljoprivrednog fakulteta u Novom Sadu. Sa njihovog oglednog dobra Vinarija Vinum otkupljuje grožđe kvalitetnih vinskih sorti i po preporukama vrhunskih tehnologa te ustanove postavlja tehnologiju za preradu, u skladu sa sortom i rodom, kao i mikroklimatskim uslovima koji su vladali tokom godine do trenutka berbe.\nDa bi izbegla različit kvalitet vina, Vinarija Vinum je na 6,5 hektara napravila sirovinsku bazu od grožđa iz sopstvenog zasada, sa planiranim proširenjem. Tako se u Vinariji Vinum pripremaju da na parcelama koje svojim geografskim i mikroklimatskim svojstvima obećavaju uspešno uzgajanje vinskih sorti posade italijanski rizling, sovinjon, semijon, žuti muskat, traminac i mađarsku sortu Iršai Oliver. U tretmanu vinograda Vinarija Vinum već koristi zalivni sistem za hranljive materije i protivgradni sistem, a završen je i novi podrum koji zadovoljava sve standarde kvalitetne proizvodnje vina.\n“Jednom kada smo iz hobija porasli u vinariju, ozbiljno smo se posvetili njenoj modernizaciji i, na putu popločanom upornošću i trudom, od stare dekine bačve, stigli smo do podruma opremljenog najsavremenijom tehnologijom, postojanih temperatura, kontrolisane fermentacije, primene najboljih kvasaca i hladne stabilizacije, kojom se posebno ponosimo”. Dr Ubavić\nVinarija Vinum Sremski Karlovci ima dve lepo uređene degustacione sale, od kojih jedna prima 12, a druga 40 osoba, uz terasu koja u toplijem delu godine pruža posetiocima posebno udoban doživljaj prijatne probe vina sa pogledom na Sremske Karlovce. Mnogi poslovi danas nastaju iz surovog interesa, bez dugoročne vizije ili jasne misije, što uporni vlasnici Vinarije Vinum ne primenjuju u svom poslovanju, jer ih ne zanima brz i jeftin uspeh, pošto je ova vinarija građena natenane, godinama, grozd po grozd i litar po litar. Cilj je trajanje, obeleženo pečatom kvaliteta i medaljama sa svetskih specijalizovanih sajmova. Vizija budućnosti Vinarije Vinum Sremski Karlovci uključuje i nova vina, zamišljena da se služe uz pikantna jela i slatke dezerte u prestižnim restoranima, kao i na domaćim trpezama, uz ukusne zalogaje koje pripremaju vredne ruke domaćica. Vlasnici Vinarije Vinum u Sremskim Karlovcima ne veruju u „obične“ dane, već smatraju da je svaki dan poklon i blagoslov, dat da ga iskoristimo najbolje što možemo. Osim iskrene dobrodošlice i raskošnog i originalnog vinskog ambijenta, Vinarija Vinum u Sremskim Karlovcima nudi posetiocima i duh nekih drugačijih, plemenitih vremena, sačuvanih u voljenim vinima Grašac Beli, Sauvignon Blanc, Chardonnay, Mustra, Rose, Pinole, Frankovka, Pinot Noir, Bermet, Bermut.


Prva fotografija Adnana Ćatića od hapšenja: Počelo suđenje u Kelnu, evo kako prvak izgleda (FOTO & VIDEO)\nHome Sport Prva fotografija Adnana Ćatića od hapšenja: Počelo suđenje u Kelnu, evo kako...\nOkružni sud u Kelnu. Sudski čuvar doveo je Adnana Ćatića (40), poznatijeg kao Feliks Šturm (Felix Sturm), u sobu 112 zgrade Suda u Kelnu, javljaju tamošnji mediji.\nĆatiću se na teret stavlja utaja poreza od 5,8 miliona eura, a predviđena kazna, ukoliko se dokaže da je kriv, mogla bi biti i do 10 godina zatvora.\nPodsjećamo, Ćatić je u pritvoru od aprila ove godine.\nPrevious articleTreba nam 400.000 migranata godišnje!\nNext articleCIJELA SRBIJA JE PRIČALA O MAJI I NJENIH 226 KILOGRAMA : Obećala je da će na dijetu i EVO KAKO DANAS IZGLEDA!


Po hleb preko RUPA I ŠLJUNKA: Dušanova ulica i dalje "razvaljena" (FOTO)\nU rekonkstrukciji važne ulice u centru Beograda jedino, izgleda, što idealno funkcioniše je – probijanje rokova.\nUlica Cara Dušana na Dorćolu je odavno trebalo da bude završena, odnosno renovirana. Ipak, čini se da je taj završetak daleko, pošto je ulica po obodima dobrim delom i dalje raskopana, ljudi se kreću “otežano”, a takvi su i prilazi trgovinama, bankama i drugim objektima duž ulice. Radnika ima tu i tamo, radovi se izvode, ali deluje da to nije ni blizu famoznog rada “punom parom”.\nIpak, jedino u čemu su izvođači i gradske vlasti dosledni, jeste da redovno probijaju rokove za konačan kraj rekonstrukcije i, što je najvažnije, kraj agonije za mnoge građane koji žive u Dušanovoj ulici i njenoj okolini.\nPrema rečima nekih stanara obližnjih zgrada, mesecima nemaju trotoar, do pošte, samoposluge i apoteke, ide se preko rupa, šljunka i otvorenih šahtova, žive na đubrištu, pošto se ulica Cara Dušana zbog rekonstrukcije pretvorila u deponiju.\nIstina, saobraćaj, izuzev tramvajskog, zaista funkcioniše manje-više nesmetano, ali zato kako izgleda iz perspektive pešaka, biciklista ili ku’nih ljubimaca, može se videti iz priloženih fotografija.\nDa će vratiti normalnost života građanima Dorćola gradska vlast obećavala je nekoliko puta. Prvo se govorilo o kraju 2019. godine, zatim junu 2020. godine, a onda i o septembru, oktobru, novembru, decembru, a stiglo se i do januara 2021. godine.\nKompletni radovi bi trebalo da budu završeni do 1. septembra (glavni urbanista Marko Stojčić), a onda i do kraja decembra, dok bi šinski saobraćaj trebalo da proradi u periodu od 20. do 25. januara ove godine (zamenik gradonačelnika Goran Vesić).


RTS :: Putin: Razgovori bili konstruktivni; Bajden: Moja agenda nije usmerena protiv Rusije\nSvet Putin: Razgovori bili konstruktivni; Bajden: Moja agenda nije usmerena protiv Rusije\nsreda, 16. jun 2021, 17:54 -> 07:18\nPutin: Razgovori bili konstruktivni; Bajden: Moja agenda nije usmerena protiv Rusije\nPrvi susret predsednika SAD Džozefa Bajdena i ruskog predsednika Vladimira Putina završen je u Ženevi posle nepuna četiri sata. Putin je rekao da je sa Bajdenom imao konstruktivne i otvorene razgovore. Američki predsednik u odvojenom obraćanju novinarima poručuje da su razgovori išli u dobrom pravcu i da je na obojici odgovornost da imaju stabilne i predvidive odnose.\nVladimir Putin je u obraćanju novinarima nakon sastanka rekao da su obe strane pokazale želju za međusobnim razumevanjem.\nRuski predsednik je naveo da su se obe strane složile da vrate diplomate proterane iz Moskve, odnosno Vašingtona.\nTakođe je istakao da su se "dotakli" teme Ukrajine i njenog eventualnog članstva u NATO-u.\nPutin je optužio Ukrajinu da je prekršila Sporazum iz Minska.\nSa Bajdenom se, kaže, složio i da dve strane započnu pregovore o sajber bezbednosti, a u svetlu nedavnih hakerskih napada na velike korporacije.\nPutin je naglasio i da će dve zemlje početi pregovore o mogućim izmenama novog START ugovora o naoružanju, najavljujući istovremeno da će Rusija raditi na obnavljanju ruske infrastrukture na Arktiku čija je izgradnja započeta u vreme SSSR-a.\nIstakao je da su dve države odgovorne za stratešku nuklearnu stabilnost, preneo je Rojters.\nPutin je, takođe, naveo da je američka zabrinutost zbog ruske militarizacije Arktika neosnovana i da Rusija i SAD treba da sarađuju kada je reč o Arktiku.\nRuski predsednik je rekao da nema nikakvih iluzija o SAD i da kada je reč o njegovom odnosu sa Bajdenom tu ne može da se govori o prijateljstvu jer obojica brane interese svojih zemalja.\n"Razgovori su bili pragmatični, nisam osećao nikakav pritisak. Razgovori su vođeni u atmosferi da se postignu rezultati", rekao je Putin, odgovarajući na pitanja novinara.\n"Putin i ja delimo istu odgovornost, naši odnosi moraju da budu stabilni i predvidivi. Moja agenda nije usmerena protiv Rusije, već u korist ruskog naroda", rekao je Bajden.\nMeđutim, Bajden je istakao da je pitanje ljudskih prava veoma važno za SAD i da će ono uvek biti na stolu.\n"Ljudska prava su u DNK američkog naroda. Svaki predsednik SAD mora da brani demokratske vrednosti inače ne može da računa na poverenje građana", rekao je Bajden.\nPredsednik SAD je rekao da postoji prostor za unapređenje odnosa sa Rusijom.\n"Jasno je da nije ni u čijem interesu da imamo novi Hladni rat", istakao je Bajden.\nPredsednik SAD je rekao i da svet mora zajednički da radi na ranoj detekciji budućih pandemija.\n"Dogodiće se", rekao je Bajden.\n"Rusko-američka saradnja pomaže u smanjenju pretnji naših sukoba i pretnji nuklearnim ratom. Nedavno produženje novog ugovora Novi START ilustruje našu posvećenost kontroli nuklearnog naoružanja, navela su dvojica predsednika u saopštenju i dodala da su danas ponovo potvrdili princip da se u nuklearnom ratu ne može pobediti i da se on nikada ne sme voditi", stoji u zajedničkom saopštenju.\nPredsednik Rusije Vladimir Putin i predsednik SAD sastali su se u vili "La Granž" u Ženevi , prvi put od kako je Bajden stupio na dužnost predsednika SAD u januaru ove godine.\nHolandija – gađao prolaznike samostrelom, ubijene dve osobe


U Vladi FBiH zabrinuti: U BiH nema radne snage, moramo je uvoziti!?\nKad se zamijene teze\nNaime, usljed nedostatka radne snage, uzrokovanog prije svega emigracijama, poslodavci sve više posežu za uvozom radne snage, kako bi odlazak kvalifikovanih ljudi iz Bosne i Hercegovine nadomjestili radnom snagom iz dugih država\nFederalni ministar rada i socijalne politike Vesko Drljača razgovrao je danas s direktoricom Federalnog zavoda za zapošljavanje Helenom Lončar i predsjednikom Udruženja poslodavaca u Federaciji BiH Adnanom Smailbegovićem.\nTema sastanka, kako su naveli u saopšenju iz Vlade FBiH, organizovanog na inicijativu Udruženja poslodavaca u FBiH, bila je liberalizacija uvoza deficitarne radne snage, a poslodavci su predstavili probleme s kojima se susreću, kao i moguća rješenja, saopćili su iz Federalnog ministarstva rada i socijalne politike.\nNaime, usljed nedostatka radne snage, uzrokovanog prije svega emigracijama, poslodavci sve više posežu za uvozom radne snage, kako bi odlazak kvalifikovanih ljudi iz Bosne i Hercegovine nadomjestili radnom snagom iz dugih država.\nIstaknuto je da su tokom sastanka predstavnici Udruženja poslodavaca prezentovali probleme koji se odnose na dugotrajnost procedura za uvoz deficitarne radne snage, te druga pitanje u vezi sa zapošljavanjem stranaca, što u nedostatku domaće radne snage otežava poslovanje. Također, razgovarano je o pravnom okviru kojim su uređena ova pitanja jer se radi o oblasti koja je u većem dijelu uređena propisima na državnom nivou.\nIzražena je i spremnost svih učesnika da u narednom periodu budu utvrđeni konkretni koraci i mehanizmi za rješavanje prepoznatih problema od strane nadležnih institucija, saopćilo je Federalno ministarstvo rada i socijalne politike.\n#radna snaga#vlada fbih


Aug 3, 2020 autonomna vožnja, Baidu\nKineski gigant Baidu objavio je saopštenju u kojem kaže kako je dovršio svoj Apollo Computing Unit (ACU) računar koje nazivaju prvim serijskim računarom za autonomnu vožnju.\nRačunar koje se temelji na Xilinx procesorima, mikrokontrolerima Infineona i softveru Elektrobita, može upravljati s velikim količinama podataka dobivenih s 5 kamera i 12 ultrazvučnih radara, a koristiće se u usluzi taksija robota pod nazivom Apollo Valet Parking, na kojem Baidu sarađuje s kompanijom WM Motor.\nAutonomni taksi koji će raditi na pogon ACU-a moći će samostalno pokupiti putnika i odvesti ga na željenu destinaciju bez potrebe za kvalifikovanim vozačem.\nApollo Valet Parking bi se na ulicama mogao naći još ove godine, ali za sada nije poznato kada bi autonomni taksiji mogli dobiti sve potrebne dozvole za potpuno autonomnu vožnju i na kojim će se tržištima prvo pojaviti.\nNa sličnim sistemima već duže rade Google, Nvidia, Toyota, GM i mnoge druge kompanije iz ICT i automobilske industrije, ali Baidu tvrdi da će njihov računar biti znatno pristupačniji od konkurencije, dok će istovremeno biti sigurniji i pouzdaniji od njih.\nLenovo glavni sponzor “Gran Premio di San Marino e della Riviera di Rimini” motociklističkih trka kompanije Dorna Sports


Kurti najavljuje uvođenje reciprociteta, Petković osuđuje – DnevniZurnal\nKurti najavljuje uvođenje reciprociteta, Petković osuđuje\nby admin 03/08/2021, 11:54 1.8k Views\nKosovska vlada želi da uvede reciprocitet sa Srbijom kada se “brzo pripremi” i ne želi da ova ideja “propadne”, kazao je premijer Kosova Aljbin Kurti na sednici kosovskog parlamenta povodom 100 dana vlade, prenosi Kossev.\nOn je kazao da Vlada „još uvek nije odustala od uspostavljanja reciprociteta sa Srbijom“.\n„Želimo da to učinimo tako da se to više ne poništava. Zadnji put kada smo to radili, sve je išlo dobro, a onda kada je uklonjeno, postalo nam je još gore. Učinićemo to kada se brzo pripremimo“, rekao je Kurti, javlja Kossev.\nKurti je upozorio da koncept reciprociteta „umire“ ako ne bude u potpunosti primenjen.\n„Zainteresovani smo za njegovu potpunu i pravilnu primenu“, rekao je on.\nDodao je da je međunarodnim faktorima na sastancima u Briselu pokazan dokument sa „11 povreda koje Srbija čini protiv Kosova“.\nKazao je i da uzajamnost nije osveta, nego „zdrav princip između dve država koje će biti jednake“.\nPetković: Kurti ide u pravcu nove destabilizacije\nVršilac dužnosti direktora Kancelarije za Kosovo i Metohiju Petar Petković upozorio je da pretnjama o uvođenju reciprociteta prema Srbiji kosovski premijer Aljbin Kurti direktno urušava dijalog i sve što je sporazumima dogovoreno i otvoreno ide u pravcu pokušaja nove destabilizacije prilika na terenu, saopšteno je iz tog tela Vlade Srbije.\n„Pitanje reciprociteta je eufemizam za podizanje novih ekonomskih barijera kojima su bili izloženi Srbi na Kosovu i Beograd tokom trajanja anticivilizacijskih taksi od 100 odsto. Zato bi Kurtiju bilo bolje da se umesto ovakvih najava jednostranih poteza koje direktno urušavaju dijalog posveti sprovođenju do sada postignutih sporazuma, posebno formiranju Zajednice srpskih opština“, naveo je Petković u pisanoj izjavi.\nPrema njegovom mišljenju, takve izjave predstavljaju nastavak Kurtijeve „otvorene opstrukcije prema dijalogu i zvaničnicima iz Brisela“, a najnovija poruka da će Priština spaliti testove na kovid koje im je donirao Beograd svedoči „dokle ide mržnja prema Beogradu“.\n„Istovremeno, bestijalno napadajući inicijativu ‘Otvoreni Balkan’ koja treba da omogući prosperitet i nove ekonomske benefite građanima koji žive na ovim prostorima, Kurti još jednom pokazuje svu svoju političku kratkovidost i zaglavljenost u prošlost“, naveo je Petković.


covid – TV Kikinda\nOn 4 oktobra, 2021 by Ljiljana Pancel\nBroj hospitalizovanih u kikindskoj bolnici, obolelih od Covid 19 infekcije se povećava. Danas se u ovoj zdravstvenoj ustanovi leči 31 pacijent dok je dvoje na respiratoru.Čak 97 odsto hospitalizovanih je nevakcinisano, rekao je za našu televiziju dr Vladimir Prunić, anesteziolog, pomoćnik direktora Opšte Bolnice Kikinda.Za dva dana, broj obolelih od Covida, hospitalizovanih u kikindskoj bolnici\nBroj obolelih od Covid 19 infekcije i u Kikindi počeo je, očekivano, da raste. Dok je pre svega deset dana broj obolelih bio jednocifren, danas je u gradu više od 40 aktivnih slučajeva. Ne mali procenat njih nalazi se na bolničkom lečenju, njih šestoro, potvrđeno nam je iz ove ustanove. Na sreću, svi su stabilnog\nPočinje li treći talas korona virusa u Kikindi, to se svi pitamo nakon ponovnog povećanja broja obolelih. Lekari smatraju da je do povećanog broja obolelih došlo zbog opuštanja i nepoštovanja mera, a da će se tek videti posledice produženog prazničnog vikenda.Poslednjih dana, baš kao na nivou cele zemlje, i u Kikindi dolazi do povećanog broja


Dodik najavio rezoluciju o vojnoj neutralnosti | Novine Toronto\nPredsednik Republike Srpske Milorad Dodik izjavio da taj entitet neće odustati od vojne neutralnosti, najavivši da će se o tom pitanju izjasniti i Skupština Republike Srpske.\n"Na sledeću Narodnu skupštinu ide rezolucija o vojnoj neutralnosti i navešćemo sve što mislimo o tome - očuvanje ustavnog poretka, pozicija Republike Srpske i vojna neutralnost", rekao je Dodik za Novinsku agenciju RS (SRNA). On je istakao da će o eventualnom ulasku u NATO odlučivati narod na referendumu, naglašavajući da o tome nije doneta nikakva odluka i da su sve priče te vrste samo spekulacije.\nDodik je objasnio da je Nebojša Radmanović, u vreme kada je bio predsedavajući Predsedništva BiH potpisao odluku koja se odnosi na to da se zatraži otpočinjanje procedure, ali da Akcioni plan za članstvo (MAP) ne znači članstvo u NATO-u. Prema njegovim rečima, u međuvremenu se u svetu promenile mnoge stvari.\n"Vidimo na koji način NATO politički deluje i utiče. Imamo percepciju da će NATO ovde, ako bi se tako desilo, poravnati Republiku Srpsku i učiniti BiH unitarnom. Strah od takvog NATO-a postoji među ljudima, a ja samo kao njihov predsednik prenosim taj stav", rekao je Dodik.\nOn tvrdi da RS "ne može u NATO, jer to neće narod", dodavši da je ove stavove nedavno preneo i vojnim atašeima iz devet država diplomatskih predstavništava u BiH, kao i da RS neće dozvoliti knjiženje vojne imovine na svojoj teritoriji na državu BiH.


Sve bolja naplata doprinosa za penzijsko osiguranje\nTanjug 13. maja 2022. 14:00\nBEOGRAD – Od doprinosa za penzijsko i invalidsko osiguranje je u prva četiri meseca naplaćeno tri milijarde dinara, odnosno 1,45 odsto više nego što je predviđeno finansijskim planom Fonda za penzijsko i invalidsko osiguranje(PIO), objavio je Fond PIO.\nNavodi se, takođe, da je u ovom periodu u odnosu na isti period prošle godne, od doprinosa naplaćeno 15,3 milijarde dinara više.\nSve ovo, prema rečima zamenika direktora Fonda PIO Relje Ognjenovića, znači da se nastavlja trend povećanja izvornih prihoda u ukupnim prihodima Fonda, što smanjuje i učešće dotacija iz budžeta za isplatu penzija.\n„Ovi pokazatelji govore da i dalje jača finansijska održivost Fonda, što je efekat stabilnih ekonomskih kretanja, značajnog povećanja broja zaposlenih i povećanja zarada zaposlenih“, istakao je on.\nIz Fonda navode i da je broj prijavljenih na obavezno socijalno osiguranje, od aprila prošle do aprila ove godine povećan za 90.521 osiguranika, pri čemu se kao posebno važno ističe što je 86.571 novozaposlenih van javnog sektora a samo 3.950 u javnom sektoru.\nParalelno sa povećanjem broja prijavljenih na obavezno socijalno osiguranje, nastavljen je i trend povećanja zarada, što takođe utiče na visinu naplaćenih doprinosa, odnosno izvornih prihoda Fonda PIO.\nPoslednji objavljeni zvanični statistički podatak, onaj za februar pokazuje da je prosečna neto zarada u Srbiji iznosila 70.605 dinara, a godinu dana ranije 62.280 dinara, što znači da je zarada u ovom periodu povećana za 13,4 odsto.\nPošto se novac za isplatu penzija obezbeđuje iz doprinosa zaposlenih, ova kretanja prema ocenama iz Fonda PIO pokazuju,\nda penzioneri i ubuduće mogu da očekuju sigurne isplate i veće penzije.


Centar za socijalni rad Subotica - Edukacija „Učešće srodnika u izdržavanju korisnika pre i posle sudske odluke“ Design\nPokrajinski zavod za socijalnu zaštitu organizovao je edukaciju za pravnike pod nazivom „Učešće srodnika u izdržavanju korisnika pre i posle sudske odluke“ koja se održala u Somboru 30.11.2015. godine (ponedeljak) sa ciljem jačanja profesionalnih kapaciteta pravnika zaposlenih u centrima za socijalni rad na teritoriji AP Vojvodine i obuhvaćeno je ukupno 18 pravnika iz 7 centara (Subotice, Apatina, Ade, Sente, Odžaka, Stare Pazove i Sombora).\nSkupu je prisustvovala i Vesna Kantar predstavnica Pokrajinskog sekretarijata za zdravstvo, socijalnu politiku i demografiju. Silvija Kranjc, direktorka CSR Sombor je poželela dobrodošlicu učesnicima i istakla značaj koji stručni skup ima za ovu grupu profesionalaca. Gordana Vakula i Zorica Živadinović Stanković, pravnice iz Centra za socijalni rad u Kuli, prezentovale su način rada u slučajevima u kojima se utvrđuje učešće srodnika u izdržavanju maloletnih korisnika pre i posle sudske odluke i prenele su kolegama iskustva u radu Savetovališta za brak i porodicu u postupku utvrđivanja učešća srodnika u izdržavanju odraslih i starijih korisnika. U otvorenoj diskusiji, učesnici su iznosili svoja profesionalna iskustva i dileme sa kojima se često suočavaju u radu i iskazana je potreba za ujednačavanjem u praksi.\nEdukaciji su, iz Centra za Socijalni rad Grada Subotice, prisustvovali Mario Šili, dipl.pravnik, Dubravka Ćećez, dipl.pravnik, Radmila Radulović, dipl.pravnik, Sava Tabaković, dipl.pravnik, Stanija Perić, dipl pravnik.


Nije doping nego zavera – najveća pobeda olimpijskog šampiona i to na sudu – Navijaci Srbija\nNovak vam je to verovatno rekao\nLitvanija se umalo obrukala, Danska stala na korak od Evropskog prvenstva (VIDEO)\nPostala je poznata kada je ZADOVOLJAVALA FUDBALERA PRED SVIMA! Nedavno je dao gol Zvezdi, a zbog nje mu svi zavide\n„Nateraću ih da pomere gu…u!“ Evo šta Novak Đoković kaže o Cicipasu i Medvedevu: Uz svo dužno poštovanje…\nHome > Atletika > Nije doping nego zavera – najveća pobeda olimpijskog šampiona i to na sudu\nNije doping nego zavera – najveća pobeda olimpijskog šampiona i to na sudu\nNakon legalne bitke koju je vodio šest godina, atletičar je izjavio za novine Korijere dela Sera, da je ova pobeda bila teža i važnija čak i od zlatne olimpijske medalje.\nJoš 2011. godine list Republika, vodeći svoju istragu o slučaju, lansirao je tezu da je u slučaju italijanskog atletičara po sredi zavera.\nSada je sud u Bolcanu presudio da se nije radilo o dopingu, već o zaveri.\nNa 87 stranica obrazloženja sudija Valter Pelino je presudio da je odluka o diskvalifikaciji Švacera bila pogrešna i bazirana na lažnim, zamenjenim uzorcima urina, a na osnovu kojih je donesena presuda o diskavlifkaciji atletičara.\nU presudi se upire prstom u dve antidoping organizacije kao krivce na osnovu čijeg mišljenja je italijanski olimpijac pre šest godina diskvalifikovan – Svetske antidoping agencije (WADA) i Svetske atletske asocijacije (nekadašnji IAAF, a sada World Athletics).\nSvi italijanski mediji pišu o slučaju, a u međuvremenu se oglasila i Svetska antidoping agencija saopštenjem u kojem kažu da su „zaprepašćeni odlukom suda u Bolcanu i da zbog iznesenih uvreda i optužbi spremaju sudski postupak.“\nZakonske mere najavljuje i atletičar Aleks Švacer, zbog pretrpljene moralne štete i zato što je njegova sportska karijera prekinuta nakon što su svetske antidoping organizacije tvrdile da je koristio doping.\nZbog njega mi je devojka postala supruga /VIDEO/\nKreće lov na ŠAMPIONSKI POJAS U OKTAGONU Igor Rakočević promoter MMA lige Srbije!\n„U Beogradu ću biti još bolja!“\nŠpanovićeva produžila seriju pobeda i u Beogradu, Duplantis oborio rekord dvorane\nMislio sam da Novak NEĆE PRIČATI SA MNOM jer je bio kao bog!“ Medvedev u Melburnu iznenadio govorom o Đokoviću i odmah izazvao reakciju Srbina /VIDEO/\nDreksel brojao do 27 protiv Pazara u gostima


Agfa Avinci CX3200 RTR za lakši ulazak u svet soft signage-a • Print Magazin\nAgfa Avinci CX3200 RTR za lakši ulazak u svet soft signage-a\nNovi Avinci CX3200 je sublimacijski roll-to-roll štampač koji može da štampa ili direktno na tekstil ili na transfer papir. Pruža visoku produktivnost i postojan, živopisan kvalitet štampe na širokom rasponu tkanina na bazi poliestera.\nAvinci CX3200 omogućava kompanijama u sign segmentu štampu na tekstil širine do 3,2 metra uz brzinu proizvodnje do 270 m² / h. Štampač koristi ekološke, sublimacijske boje na bazi vode bez mirisa. Zbog mogućnosti štampe direktno na tkaninu idealan je za korišćenje kod soft signage aplikacija kao što su baner displeji, zidne grafike, POS i displeji za izložbe, kao i posebne aplikacije koje zahtevaju print-through, poput zastavica. Osim toga, područje primene se proširuje i na sportsku i modnu odeću, kao i na štampu home décor proizvoda na nepremaznim poliesterskim tkaninama.\nU Agfi kažu da Avinci CX3200 garantuje široku i živopisnu paletu boja, izuzetno tonsko renderiranje i reprodukciju finih detalja. Namenske sublimacijske boje ističu se svojom fleksibilnošću i otpornošću na spoljnje uticaje. Stabilan rad mlaznica obezbeđuje prvoklasan kvalitet štampe svake serije. Offline jedinica za kalandriranje efikasno namešta boje nakon štampe. Avinci CX3200 može da se nosi sa svakom vrstom posla – od pojedinačne štampe do značajnih tiraža koje zahtevaju angažman 24/7. Opremljen je Kyocera štamparskim glavama na bazi vode koje će pokriti celokupan životni ciklus štampača.\nŠtampač pokreće Agfin intuitivni Asanti workflow softver koji pojednostavljuje sve korake proizvodnje i dorade u postupku štampe. Pametni algoritmi garantuju visoki kvalitet štampe, postojanost boja i malu potrošnju boje.


Reakcija medicinskih sestara tokom potresa u porodilištu sve je ostavilo bez teksta ( video ) | Vaš Magazin\nHome WOW Reakcija medicinskih sestara tokom potresa u porodilištu sve je ostavilo bez teksta...\nReakcija medicinskih sestara tokom potresa u porodilištu sve je ostavilo bez teksta ( video )\nKamera u jednoj bolnici je snimila brzu reakciju medicinskih sestara u rađaonici dok je iznenada počeo zemljotres njihova brza ali i pravilna reakcije je spasila sve bebe i zaustavila moguće nesreće.\nTokom potresa koji su skoro pogodile Južnu Koreju jedna kamera je uspjela sve da snimi cijelu situaciju, zemljotres je veoma jako počeo i sva kolica u kojima su bile bebe su se počele tresti i kretati po sobi, malo je falilo da bebe krenu ispadati iz kolica.\nPa su dežurne sestra veoma brzo reagovale i uspjele da zadrže sva kolice i zaustave nesreću u kojoj su mogle biti povrijeđene mnoge bebe ali na svu sreću sve je prošlo kako treba, ovaj snimak je nastao u gradu Pohanga.\nTaj zemljotres koji je pogodio Južnu Koreju iznosio je 5,4 stepeni po Rihteru trenutno nema nikakvih podataka o povrijeđenim ali je velika šteta na mnogim objektima. Pogledajte veoma brzu i dobru rekaciju ovih medicinskih sestara:\nPrevious articleVašem djetetu trebate da nabavite psa, ono će vam zauvijek biti zahvalno\nNext articleUkoliko pronađete dugme koje je otpalo nikako ga ne uzimajte, izbjegnite veliko zlo\nOtkrio da ga žena VARA sa najboljim drugom: Pustio SNIMAK pred...\nRedakcija - May 27, 2021 0


Sašo Mijalkov Архиве - REPORTER\n17. септембра 2018. Dejan M. Andrić 1\nMakedonski novinar Zoran Božinovski 19. aprila prošle godine predao je Ministarstvu unutrašnjih poslova Srbije ovaj tekst, a isporučen je 24. aprila u Skoplje. Za njim […]\nCentar za bezbednost, istrage i odbranu DBA smatra da je ovo praktično čin mučenja koji je najverovatnije povezan sa ostatkom onih koji su vladali u periodu ubistva premijera. Iako verujemo u pravnu državu Republiku Srbiju, ne slažemo se sa odlukom da komandant Legija trpi ovakvu torturu, te apelujemo na nadležne da preispitaju\nSkupština Grada Kragujevca odala je svojevrsno priznanje poznatom sportskom novinaru iz ovog grada Bošku Pejakoviću, koji je nedavno, i to baš uoči svog rođendana, po 50 put dobrovoljno dao krv! Ovaj poznati sportski novinar i humanista, skroman kao što je uvek i bio, kaže da će i dalje nastaviti da pomaže svima onima kojima je pomoć potrebna.\nDBA nije učestvovala u sprečavanju demonstracija! DBA nikada nije hapsila nikoga jer za tako nešto nije ni ovlašćena! Mi smo organizacija koja posluje u skladu sa svim zakonima što je veoma lako proverljivo. Ukoliko je neki član DBA kao građanin učestvovao na strani demonstranata, ili kao policajac na strani MUP-a, to je njihova lična odgovornost ili profesionalna obaveza, DBA ni predsednik DBA nisu bili ni prisutni na sinoćnjem dešavanju.


„Građanski rat elita“ u Britaniji: Hoće li „Mister Bin“ biti novi premijer - Sputnjik Srbija\n19:10 13 Jun 2021\n21:07 02.10.2018 Preuzmite kraći link\nIzgleda da je „Uragan Džonson“ spreman da „počisti“ Terezu Mej sa mesta premijera Velike Britanije. Sudeći po izjavi bivšeg šefa diplomatije i gradonačelnika Londona, glavnog zagovornika Bregzita među torijevcima i to na godišnjoj konvenciji Konzervativne partije, Boris Džonson je spreman da preuzme čelo i stranke i Vlade njenog kraljevskog veličanstva.\nDžonson upozorava: Ako ja postanem premijer...\nNevolje koje su zadesile kabinet Tereze Mej oko Bregzita legle su kao kec na 11 ambicioznom Džonsonu, najpoznatijem „šaljivdžiji“ koga su Nemci predstavili kao Mister Bina svetske diplomatije, populisti čija bi preporuka za mesto novog premijera mogla da bude i bliskost sa politikom aktuelnog američkog predsednika Donalda Trampa.\nSiniša Ljepojević, dugogodišnji dopisnik srpskih medija iz Londona, kaže da je Boris Džonson popularan u delu britanske javnosti i među članovima svoje partije, međutim, u ovoj fazi, posle njegovog mandata na mestu ministra spoljnih poslova Velike Britanije, malo je verovatno da može biti novi lider torijevaca, a samim tim i premijer Ujedinjenog Kraljevstva.\nDrugo, postoji jedna tradicija u političkom životu Velike Britanije da obično onaj koji se prvi „isturi“ da ruši predsednika Vlade i lidera partije ne bude novi lider partije i premijer. Obično je takva ličnost zadužena da stvori uslove za pad lidera i predsednika Vlade.\n„U ovom slučaju, Džonson očigledno predstavlja određeni deo političke elite u Velikoj Britaniji koja koristi slabosti aktuelne premijerke Tereze Mej da sebe nametne kao novu, dominantnu elitu. A Boris Džonson je tu, pošto je on vrlo vešt u komunikaciji sa javnošću, da stvori uslove za takvu promenu“, kaže Ljepojević za Sputnjik.\nNa pitanje da li bi u neko dogledno vreme Boris Džonson mogao da postane premijer Velike Britanije, Ljepojević odgovara da je „sve moguće u politici“, međutim, znajući političku praksu u Velikoj Britaniji i međusobne odnose unutar konzervativaca, pa i samog Džonsona — to je vrlo malo verovatno.\nUz to, gotovo je izvesno da na sledećim izborima Konzervativna partija gubi, i samim tim ko god bude lider — neće biti predsednik Vlade.\n„Drugim rečima, Boris Džonson, pošto je vrlo vešt u komunikaciji sa javnošću i zna kako mediji funkcionišu jer je bivši novinar, stvara uslove za nametanje interesa jednog dela elite i za rušenje ove elite koju sada predstavlja Tereza Mej. To je jedan politički proces koji nije nepoznat u političkoj praksi Velike Britanije, ali kad je reč o ličnostima, Boris Džonson je najmanje verovatni budući predsednik Vlade“, kaže Ljepojević.\nDolazak na vlast nove konzervativne elite koju personifikuje Boris Džonson doveo bi do velikih promena britanske politike, smatra naš sagovornik. Prvo, taj deo elite, čiji je „advokat u javnosti“ Džonson, jeste onaj koji je shvatio da je postojeći, dosadašnji sistem međunarodnih odnosa i ekonomskog modela društva propao. Što pre se jedna zemlja prilagodi novim uslovima, to je za nju bolje.\nReč je delu elite Velike Britanije koja je finansirala i stvorila uslove da se na referendumu izglasa izlazak iz EU, pošto je EU kao sistem simbol tog neuspešnog, propalog političkog i ekonomskog modela, ističe Ljepojević.\nTu elitu predstavlja i Boris Džonson, a to što on pristaje da je predstavlja svedoči i o njegovoj bistrini, jer on je očigledno procenio da je to budućnost. Naravno, to ne ide tako lako, ide sporo, ali to je suština tog „građanskog rata elita“ i u samoj Velikoj Britaniji.\n„Drugi deo, u čijim kandžama je Tereza Mej i koji je povezan sa delom američke elite, hoće da nastavi ovako kako je bilo, a to je propast za celi zapadni svet, a posebno za Veliku Britaniju. Onaj deo elite koji predstavlja Boris Džonson smatra da u novim uslovima Velika Britanija ima ponovo svoju šansu, jer se stvaraju nova pravila igre, a Britanci su tradicionalno talentovani za pisanje tih pravila i njihovo kasnije tumačenje“, kaže Ljepojević.\nTo je zaista važan istorijski proces u Velikoj Britaniji, a kakav će biti ishod i koliko će to trajati, teško je reći, pošto će na sledećim generalnim izborima 2022. „gotovo sigurno laburisti doći na vlast“, smatra naš sagovornik.\nDanas laburiste predvodi Džeremi Korbin, koji planira jedan potpuno drugačiji projekat društva, a trenutno, njegov najveći protivnik je deo laburista koji je ostao veran Toniju Bleru. Ljepojević ističe da je Blerova politika najveći protivnik Džeremija Korbina i da tu leži njegov najteži posao.\nU Konzervativnoj partiji, koja će formalno biti opozicija u tom slučaju, oduvek postoje dva krila — levo i desno. U ovom slučaju, desno krilo sa Terezom Mej na čelu najveći je saveznik Toniju Bleru i njegovim pristalicama u Laburističkoj partiji.\n„Džeremi Korbin može imati mnogo veću podršku tog tzv. levog krila Konzervativne partije, gde je trenutno i Boris Džonson, nego što će imati podršku Tonija Blera i njegovih ljudi unutar Laburističke partije. To je jedan ozbiljan politički proces, pošto su sa propašću dosadašnjeg političko-ekonomskog modela propale i tradicionalne političke partije. Verovatno će i Britanija dobiti neku novu partiju za nekoliko godina, kao što se to dešava i u Nemačkoj, Italiji, Španiji i Francuskoj“, smatra sagovornik Sputnjika.\nU svakom slučaju, svedoci smo istorije u nastajanju, zaključio je Ljepojević.\nLaburistička partija, Torijevci, Konzervativna partija, Laburisti, Siniša Ljepojević, Tereza Mej, Boris Džonson, Džeremi Korbin, Donald Tramp, Toni Bler, Španija, Nemačka, Italija, Velika Britanija


Nikola Jovanović napustio sve funkcije u Jeremićevoj stranci - NOVA portal\nNikola Jovanović napustio sve funkcije u Jeremićevoj stranci\nPolitika Autor:Nataša Latković06. jul. 202011:39 > 12:4285 komentara\nPotpredsednik Narodne stranke i šef Gradskog odbora Narodne stranke Nikola Jovanović podneo je ostavku na sve stranačke funkcije, saznaje Nova.rs.\n„To je urađeno zbog nepremostivih razlika u stranci kada je reč o Beogradu. Jovanović se zalaže za jedinstvenu opozicionu odborničku grupu u Skupštini Beograda i zajednički nastup, dok Vuk Jeremić ima stav da svaka stranka unutar grupe SzS treba da nastupa zasebno“, navodi izvor Nova.rs.\nPrema našim saznanjima, Jovanović će nastaviti da obavlja funkciju opozicionog odbornika u gradskom parlamentu, ali će napustiti stranku. Za sada nije poznato, da li će ostati deo odborničke grupe SzS.\nNovinari našeg portala pozvali su potpredsednika NS, ali on nije želeo da komentariše naša saznanja.\nKako je juče objavio portal Nova.rs, Narodna stranka Vuka Jeremića izglasala je izlazak iz zajedničke odborničke grupe Saveza za Srbiju i ubuduće će nastupati samostalno u prestoničkoj Skupštini. Naš izvor je naveo da se ovakvoj odluci usprotivio deo članstva, među kojima je i prvi čovek SzS u Skupštini Beograda, Nikola Jovanović.\nnarodna strankaNikola JovanovićSzSVuk Jeremić


U prostorijama Sarajevske regionalne razvojne agencije upriličeno je svečano potpisivanje ugovora za realizaciju 24 projekta iz oblasti turizma, ekologije i poljoprivrede na području 24 opštine sarajevske makroregije, a među njima i opštine Visoko, koju je predstavljao opštinski načelnik Munib Alibegović. Kada je Visoko u pitanju, potpis će tiče sufinansiranja projekta vrijednog 18 hiljada KM, kojim će se uz dodatna sredstva omogućiti izgradnja stočnog groblja i jame za animalni otpad na području opštine Visoko.\n“Sredstvima koje dobijamo od SERDE, kao i onima koje imamo iz projekta Strategije razvoja opštine Visoko, ali i iz budžeta opštine Visoko, pokušaćemo da riješimo problem organskog otpada. Tu mislim na grobnicu za preminule životinje, kao i na rješavanja problema uklanjanja otpada naših prerađivača suhomesnatih proizvoda. Mi smo za tu svrhu predvidjeli tri lokacije, a određene stvari rješavaćemo i sa firmom Prevent, koja također ima problem odlaganja svog otpadnog materijala.” – rekao je načelnik opštine Visoko, Munib Alibegović.\nInače, ukupna vrijednost projekata je oko milion KM, od čega je SERDA osigurala 460.000 KM. Radi se o SERDA-inom projektu „Podrška projektima predloženim od osnivača tokom 2008. godine” čija se realizacija zasniva na partnerskom odnosu.


Instagram brine o vašoj bezbednosti - VOM\nNaslovnaRelax kutakITInstagram brine o vašoj bezbednosti\nsreda, 9. oktobra 2019 : 00:01\nInstagram ukida Following karticu u svojoj aplikaciji, što znači da više nećete moći da pratite svaki potez ljudi koje pratite na mreži.\nBuzzfeed je izvestio da je kompanija ukinula Following karticu, a da je glavni razlog za to, činjenica da najveći broj korisnika nije ni znao da ova opcija postoji (ovo je bila kartica na istoj stranici na kojoj su se sakupljali lajkovi na vašim slikama, koja vam je pokazivala šta vole i komentarišu ljudi koje ste pratili).\nHeart feed će sada da prikazuje samo korisnikovu aktivnost. Ova funkcija je bila na testiranju već nekoliko nedelja, ali će u toku ove nedelje promena biti predstavljena svima.\nU početku, ideja kompanije bila je da ova alatka pomogne novim instagramerima. Međutim, ispostavilo se da su je ljudi koristili kako bi imali uvid šta ko lajkuje i prati, pa su različiti intimni momenti, poput preljuba, otkrivani uz pomoć Following taba, piše TechCrunch.\nČesto je ova opcija bila izvor sukoba među prijateljima i problema u vezama zbog toga što se ljudima koji su je koristili nije nekad dopadalo šta rade njihovi partneri i prijatelji na Instagramu. Mnogi su otkrili da prijatelji koji im ne komentarišu objave ili ne odgovaraju na poruke, pravdajući se nedostatkom vremena, zapravo „troše“ vreme lajkujući i komentarišući objave drugih. Zato je ova promena dobrodošla.\nAlat za borbu protiv vršnjačkog nasilja\nProšle nedelje je Instagram uveo i funkciju Ograničivanje, koja će vlasnicima naloga omogućiti da se zaštite od onih naloga koji na uvredljiv način komentarišu njihove fotografije. Kad nekoga ograničite, njegovi komentari na vaše slike biće dostupni samo njemu.\nOgraničenje nečijih komentara će takođe uticati i na direktne poruke. Svaki pokušaj slanja direktne poruke preći će u zahtev za poruke, a Instagram neće slati obaveštenja o tim porukama.\nInstagram je takođe pozvao svoje korisnike, posebno mlađe, da se suprotstave nasilju na mreži, da definišu šta je prihvatljivo u njihovoj zajednici i šire pozitivnost na Instagramu.\nU tu svrhu, Instagram će obezbediti korisnicima novu nalepnicu za njihove priče – “Create Don’t Hate”, koja će biti dostupna u narednim nedeljama\nPrethodni tekst30 godina za ubistvo u selu Koćura\nSledeći tekstSve je spremno za početak grejne sezone


Air Serbia : Južne vesti\nOdleteo prvi avion "Air Serbia" iz Niša do Istanbula\n12:41, 5. 1. 2022.\nSa niškog Aerodroma “Konstantin Veliki” zainteresovani će ubuduće moći da lete i do Istanbula, a prvi avion kompanije “Air Serbia” odleteo je iz Niša prethodnog dana. Kako navode iz te kompanije, u planu su dva leta do Istanbula nedeljno - utorkom i subotom.\nAvionima "Air Serbia" od januara iz Niša do Istanbula, Frankfurta, Kelna, Ljubljane i Beograda\n17:32, 21. 12. 2021.\nOd 4. januara avioni nacionalne avio-kompanije krenuće sa niškog Aerodroma “Konstantin Veliki” ka Beogradu, Istanbulu, Frankfurtu, Kelnu i Ljubljani. Do Beograda su planirana 4 leta nedeljno, dok će se sa ostalim destinacijama Niš povezati dva puta sedmično.\n“Air Serbia” jedini ponuđač za letove iz Niša, posao dobila po procenjenoj ceni plus milion\n15:09, 21. 12. 2021.\nNa tender koji je raspisalo Ministarstvo saobraćaja za avio-linije od javnog interesa iz Niša i Kraljeva javila se samo Air Serbia. Ovaj prevoznik je i dobio posao po ceni od 2,8 miljardi dinara za ugovor do 2023, plus milion za 2021. godinu, iako avioni nisu saobraćali po tom ugovoru.\nZa letove iz Niša i Kraljeva Ministarstvo daje subvencije do 2,8 milijardi dinara\n16:54, 17. 11. 2021.\nMinistarstvo saobraćaja raspisalo je javnu nabavku za subvenciju letova sa aerodorma u Kraljevu i Nišu ka ukupno 10 destinacija, a za to je spremno da plati do 2,8 milijarde dinara po ugovoru koji bi trajao do kraja 2023. godine. Sa niškog Aerodroma “Konstantin Veliki” planirano je 7 linija.\nNišlije koje letnji odmor planiraju u Crnoj Gori mogu do ove države i avionom sa Aerodroma “Konstantin Veliki”. Prvi iz Niša do Tivta odleteo je danas, a planirana su 2 leta nedeljno. Karte za jul se mogu naći i po ceni od oko 5.000 dinara.\n09:44, 7. 4. 2021.\nOd 12. juna sa niškog aerodroma “Konstantin veliki” ponovo će leteti avioni Er Srbije od Niša i Tivta, kako je navedeno na sajtu Grada, ta linija biće organizovana dva puta nedeljno.\n11:25, 21. 10. 2020.\nPre dva meseca, pred let u Tivat koji je iznenada poranio, putnik je od osoblja avio-kompanije na niškom aerodromu čuo reči “ostavi kofer ili ostaješ i ti” - nisu mu dozvolili da ga ponese jer je težio više nego što je aranžman dozvoljavao, niti da doplati jer ga je od poletanja delilo svega nekoliko minuta. Šta se dogodilo sa koferom, koji je putnik u cajtnotu ostavio pri aerodromu, njegova majka pokušavala je da sazna mesecima, dok na snimku nadzornih kamera aerodroma nije videla da je završio u kontejneru.\nLet Niš - Tivat opet od 21. avgusta\n10:15, 17. 8. 2020.\nLet koji je uveden pre malo više od godinu dana, a ukinut tokom vanrednog stanja, epidemije korona virusa i zatvaranja granica Crne Gore za državljane Srbije, od 21. avgusta ponovo će povezivati Niš i crnogorsko primorsko mesto Tivat. Na sajtu avio-prevoznika Air Serbia moguće je rezervisati kartu od 23. avgusta.\nAvionima "Er Srbije" opet iz Niša do Salcburga i Hanovera\n10:13, 30. 6. 2020.\nNakon što je posle pauze zbog vanrednog stanja i epidemije, "Er Srbija" uspostavila od 16. juna letove iz Niša ka Frankfurtu (Han) i Ninbergu, iz ove avio-kompanije najavili su da će 1. jula leteti sa niškog aerodroma "Konstanin Veliki" ka Salcburgu, a od 2. jula do Hanovera.\nAvioni "Er Srbije" ponovo lete iz Niša\n10:51, 16. 6. 2020.\nLetom na relaciji Niš - Frankfurt (Han) u 08:20 nacionalna avio-kompanija "Er Srbija" ponovo je uspostavila saobraćaj sa Aerodroma "Konstantin Veliki". Prema očekivanjima iz ove kompanije, let iz Frankfurta bi trebalo da se vrati na nišku vadušnu luku u 13:35, dok je let ka Nirnbergu planiran za 14:20, sa povratkom na niški aerodrom u 18:50.\nAvion "Air Serbia" krenuo u Dohu po građane Srbije\n11:36, 23. 3. 2020.\nDrugi avion koji Vlada Srbije šalje po svoje građane koji su "zaglavljeni" širom sveta na granicama i aerodromima, krenuo je u Dohu po više od 50 ljudi među kojima ima i Nišlija i Leskovčana. Avion bi, prema podacima, trebalo da poleti u 13:50 po srpskom vremenu sa aerodroma "Hamad" u Dohi.\nNišlije ostale na Kipru, rešenje čekaju u neizvesnosti\n13:40, 20. 3. 2020.\nŠestoro Nišlija koji su od 7. marta učestvovali na omladinskoj razmeni u Pafosu na Kipru još su u ovoj evropskoj zemlji, jer su letovi otkazani, a granice zatvorene zbog pandemije korona virusa. Let koji su imali 17. marta je otkazan, priča Nišlijka Milica Stojanović, a prema preporuci ljudi iz Ambasade, kupili su karte za 19. mart, ali je taj polazak otkazan 16 sati pred let. U stalnom su kontaktu sa predstavnicima Ambasade Srbije, a još nemaju odgovor kada bi mogli kućama.\nVlada Srbije organizuje prevoz za Srbe zarobljene po svetskim aerodromima\n11:03, 20. 3. 2020.\nNakon što su zbog pandemije virusa korona zatvorene granice i aerodromi u većini gradova, u brojnim vazdušnim lukama državljani Srbije ostali su zarobljeni. Vlada Srbije, kako prenosi N1, odlučila je da po njih pošalje avione koji bi ih vratili u Srbiju.\nAir Serbia otkazala letove do Rima i Bolonje sa niškog aerodroma\n11:23, 9. 3. 2020.\nZbog, kako su saopštili iz kompanije Air Serbia, situacije sa korona virusom, od danas do kraja marta neće biti letova sa aerodroma Konstantin Veliki između Niša i Bolonje i između Niša i Rima. Iz niškog aerodroma i Rayanair-a još nema informacija da li će biti otkazani i letovi prema i iz Bergama.\nNKD: Linije do Ciriha i Frankfurta žrtve subvencionisanih letova “Air Serbia”\n11:43, 1. 11. 2019.\nNiški Aerodrom “Konstantin VelikI” u svega 8 dana ostao je bez 3 avio-linije. U Nacionalnoj koaliciji za decentralizaciju, koja je bila najglasnija protiv poklanjanja aerodorma državi, kažu da su “Ryanair” i “Swiss” sa svojim odlukama da ne lete iz NIša do Frankfurta i Ciriha žrtve subvencionisanih letova “Air Serbia”.\n16:08, 29. 10. 2019.\nPodlegli su monopolu "Air Serbia" - tako "Ryanair" ocenjuje odluku Direktorata za civilno vazduhoplovstvo da im ne odobri novu liniju Niš - Frankfurt. Umesto Niša, "Ryanair" je bio primoran da liniju prebaci u Banja Luku.\n“Air Serbia” ukida let od Niša do Budimpešte zbog malog broja putnika\n16:29, 23. 10. 2019.\nSvega nekoliko meseci od pokretanja subvencionisane avio-linije na relaciji Niš - Budimpešta, “Air Serbia” odlučila je da ukine ovaj let zbog, kako kažu, slabog inetersovanja građana juga Srbije za putovanje u glavni grad Mađarske.\n"Er Srbija" ćuti o popunjenosti subvencionisanih letova iz Niša\n13:02, 3. 10. 2019.\nDuže od mesec dana "Južne vesti" pokušavaju da saznaju koliko su popunjeni avioni koji sa "Konstantina Velikog" lete ka 12 destinacija subvencionisanih iz republičkog budžeta. I pored obećanja portparola "Er Srbije" da će odgovor biti dostavljen, ovi podaci do danas nisu stigli, te javnost ostaje uskraćena za informacije koliko zapravo sedišta ostaje prazno u avionima koji lete ka evropskim destinacijama od nacionalnog značaja.\nPorast broja putnika na niškom Aerodromu “Konstantin Veliki”\n08:07, 6. 9. 2019.\nNakon konstantnog opadanja, u avgustu je zabeležen porast broja putnika na niškom Aerodroma “Konstantin Veliki”. Skoro 20.000 putnika više je prošlo kroz nišku vazdušnu luku u avgustu ove u odnosu na isti mesec prošle godine, pokazuje zvanična statistika Aerodroma.\nKad se pokvari jedini avion Air Serbia koji leti iz Niša, ili kako je let od pola sata trajao dva dana\n08:19, 27. 8. 2019.\n"Poštovani, obaveštavamo Vas da je jedan segment Vašeg putovanja otkazan" - tako počinje putovanje nacionalnom avio-kompanijom Air Serbia od Tivta do Niša - preko Cetinja i Beograda. Let od pola sata među oblacima, bez bilo kakvog objašnjenja prevoznika, pretvorio se u višečasovnu avanturu po planinama Crne Gore. Umesto na "Konstantin Veliki", slećemo na "Nikolu Teslu", a na dočeku sendvič i poruka da možemo da se žalimo na sajtu.\n08:30, 27. 1. 2022.\nJoš nema optužnice protiv članova SNS-a koji su ugovarali posao u niškoj školi\n08:27, 27. 1. 2022.\nIz Toplane pozivaju Nišlije da zamene ventile na radijatorima - zamena besplatna, ventile plaćaju građani


Pančevački novinar je podigao tužbu protiv pomenutog portala jer su na njemu tokom februara 2019. godine, objavljeni tekstovi u kojima je on nazvan smradom, lažnim opozicionarom, opsesivnim materijalistom, učenikom špijuna, promoterom nasilja. Zbog ovih tekstova Savet za štampu je četiri puta javno opomenuo portal epancevo.rs.\nTužba je podneta zbog „povrede ugleda i časti“, a zbog „pretrpljenih duševnih bolova“ na ime nematerijalne štete tražena je naknada od 500.000 dinara.\nPripremno ročište u ovom postpuku održano je prvog decembra prošle godine, a tuženi i njegov advokat se nisu pojavili u sudu, te je tog dana saslušan samo Nenad Živković. Na sutrašnjem ročištu, trebalo bi da bude saslušan i optuženi Aleksandar Čupić.\n← Voditelji i gosti na nacionalnim televizijama ne prestaju sa ponižavanjem žena, REM reaguje samo kad od toga ima korist\nŠabić: Najavljeno objavljivanje snimaka zločina bilo bi kršenje zakona i etike →


Evropska komisija i Savet Evrope: Koordinišite se prilikom smanjenja karantinskih mera - 15.04.2020, Sputnik Srbija\nEvropska komisija i Savet Evrope pozvale su zemlje EU kako bi se koordinisali prilikom smanjenja karantinskih mera koje su uvedene zbog širenja koronavirusne... 15.04.2020, Sputnik Srbija\nevropa, vesti, savet evrope\nU „mapi puta“, koju su pripremili ova dva tela, predlažu se principi kako bi se smanjile ograničavajuće mere kako bi se umanjile restrikcije na socijalni i ekonomski život.\n„Potezi moraju biti koordinisani, jer u suprotnom mogu nastati negativne posledice po sve zemlje EU“, ističe se.\nPredloženo je tri kriterijuma prilikom donošenja odluke da li je nastupilo vreme da se mere popuštaju.\nPrvi podrazumeva epidemiološki kriterijum, koji podrazumeva da se nivo širenja zaraze stabilizovao. Drugi – da zdravstveni sistem bude adekvatnog kapaciteta da može da prihvati sve novoobolele, a treći – da se uvede monitoring situacije u celoj zemlji što podrazumeva prisustvo dovoljnog broja testova.\nIstovremeno, dodaje se, da svaka zemlja zadržava pravo da usvaja sopstvene mere.\nPodsetimo, broj obolelih od virusa korona u svetu danas je premašio dva miliona, dok je preminulo više od 126.000 osoba, poslednji su podaci Univerziteta Džons Hopkins i portala Vorldometers.


Iz Srbije potvrdili da je stigla zamolnica za izručenje Sanjina Sefića | Krupljani.BA\nIz Srbije potvrdili da je stigla zamolnica za izručenje Sanjina Sefića\nU Ministarstvo pravde Srbije stigla je zamolnica Ministarstva pravde BiH za izručenje Sanjina Sefića, koji je u Sarajevu 9. oktobra automobilom usmrtio dvije djevojke, nakon čega je prebjegao u Srbiju.\nPrema daljoj proceduri, Ministarstvo pravde će proslijediti zamolnicu i ostalu dokumentaciju kada ih organi BiH dostave Višem sudu u Novom Sadu, koji će odlučivati o ispunjenosti svih pretpostavki za izručenje, koje definiše Evropska konvencija o ekstradiciji, rečeno je Tanjugu u Ministarstvu.\nKada Viši sud u Novom Sadu da svoje mišljenje, konačnu odluku o izručenju donijeće ministar pravde.\nU Ministarstvu su ukazali da se, shodno odredbama međunarodnih konvencija i domaćeg zakonodavstva, lica ne izručuju automatski već se procjenjuje niz pretpostavki svakog konkretnog slučaja, uz poštovanje reciprociteta i uslova koji moraju da budu ispunjeni.\nTrajanje postupka ekstradicije nije ograničeno rokovima, ali pritvor jeste, i regulisan je unutrašnjim zakonodavstvom svake države, a u Srbiji može da traje godinu dana od lišavanja slobode lica koje se traži, naglašavaju u Ministarstvu.\nSefić je, na osnovu međunarodne potjernice raspisane prema naredbi Kantonalnog suda u Sarajevu, u 12. oktobra uveče priveden Višem sudu u Novom Sadu, koji mu je odredio ekstradicioni pritvor do dva mjeseca.\nSefić je osumnjičen da je automobilom kod Zemaljskog muzeja u Sarajevu 9. oktobra uveče usmrtio dvije djevojke, a potom pobjegao.\nPolicija je ranije saopštila da je Sefić 11. oktobra u 23.45 prešao u Srbiju na graničnom prelazu Uvac.


Skupština Grada Bijeljina razmatraće Izvještaj o poslovanju JP „Direkcija za izgradnju i razvoj grada“ :: Semberija INFO ::\nSkupština Grada Bijeljina razmatraće Izvještaj o poslovanju JP „Direkcija za izgradnju i razvoj grada“\nNa dnevnom redu izvještaj o poslovanju Direkcije za 2021. godinu sa planom rada za 2022. godinu.\nOdbornici Skupštine grada Bijeljina na sjednici, koja će se održati 29. juna, razmatraće Izvještaj o poslovanju JP „Direkcija za izgradnju i razvoj grada“ za 2021. godinu sa planom rada i procijenjenim prihodima i rashodima za 2022. godinu.\nPlanom rada Direkcije za 2022. godine planirani su prihodi od 2.080.000 KM, rashodi u iznosu od 2.075.500, dok razlika ostvarenih prihoda i rashoda iznosi 4.500 KM.\nPlan rada sa procijenjenim prihodima i rashodima za 2022. godinu urađen je na osnovu završnog računa JP „Direkcija za izgradnju i razvoj grada“ iz 2021. godine, Plana rada sa procijenjenim prihodima i rashodima za 2021. godinu i Odluke o budžetu Grada Bijeljina za 2022. godinu.\nPlan je sačinjen na osnovu pripremljenih pretpostavki za djelotvornije upravljanje gradskim-građevinskim zemljištem, predviđene izrade prostorno-planske dokumentacije.\nTakođe, na osnovu projekata objekata visokogradnje i niskogradnje sa projektima saobraćajnica, elektro i hidrotehničke infrastrukture, učešća u ostvarivanju i izgradnji industrijskih zona, projektovanja autobuske i vatrogasne stanice, parking garaže...\nKod donošenja Plana rada uzeto je u obzir otežano poslovanje zbog pojave pandemije virusa korona i pretpostavke da će i sve do kraja 2022.godine imati uticaj na poslovanje, ali sa daleko manjim posljedicama.\nNa Plan rada, kako se navodi u izvještaju koji će se naći pred odbornicima, utiču i najnovija dešavanja na svjetskoj političkoj sceni, koja već uslovljavaju poremećaje na tržištu, nestabilnošću i nepredvidljivim povećanjem cijena roba i usluga.\nJP "Direkcija za izgradnju i razvoj grada" Bijeljina osnovana je 2004. godine kao javno preduzeće, sa svrhom obavljanja poslova koji se odnose na pribavljanje, pripremanje i uređenje građevinskog zemljišta, organizovanje i vođenje investicija od značaja za opštinu...\nU okviru Direkcije egzistira Tehnički sektor koji ima dvije službe - Službu za prostorno planiranje i projektovanje i Službu za projektovanje, reviziju i nadzor.\nU okviru Tehničkog sektora obavljaju se poslovi na izradi prostorno-planske dokumentacije – prostornih planova, urbanističkih planova, regulacionih planova, zoning planova, urbanističkih projekata i planova parcelacije, zatim izrada urbanističko-tehničkih uslova.\nTakođe, poslovi izrade tehničke dokumentacije za objekte niskogradnje i visokogradnje svih nivoa, elaborata, studija, revizije, nadzora i tehničkih pregleda objekata, kao i davanje raznih stručnih mišljenja, tehničkih rješenja i slično.\nSlužba za prostorno planiranje i projektovanje Direkcije u toku prošle godine obavljala je poslove na izradi prostorno-planske dokumentacije, pripremi analitičko-dokumentacione osnove za izradu prostorno-planske dokumentacije, kao i pripremi i izradi informacija iz ove oblasti.\nDalje, vršena je izrada urbanističko-tehničkih uslova i stručnih mišljenja za potrebe izdavanja lokacijskih uslova, u predmetima redovnog postupka, kao i predmetima u postupku legalizacije.\nSlužba je obavljala i poslove pripreme projektnih zadataka i stručnih mišljenja vezanih za oblast prostornog planiranja i projektovanja, poslove izrade projekata za objekate visokogradnje i vanjskog uređenja, te izvršavala ostale zadatke iz svog djelokruga rada.\nTrenutno, u toku su izrade regulacionih planova „Dašnica 1“, „Gvozdevići“, „Filip Višnjić“ i „Galac“ Bijeljina, te urbanistički projekat „Poslovni komercijalno-administrativni centar“ u okviru RP „Centar grada“ u Bijeljini.\nU toku prošle godine završeno je 456 urbanističko-tehničkih uslova (stručna mišljenja i urbanističko-tehnički uslovi i urbanističko-tehnički uslovi za objekte obuhvaćene sprovedbenim dokumentom prostornog uređenja).\nU istom periodu izrađeno i više urbanističko–tehničkih uslova za izgradnju objekata različitih namjena za druge opštine - Zvornik, Pale, Han Pijesak, Sokolac, Rogaticu, Osmake, Srebrenicu, Bratunac, Ugljevik, Lopare,Donji Žabari dr.\nU okviru Tehničkog sektora, Služba za projektovanje, reviziju i nadzor je obavljala poslove iz svoje nadležnosti - nadzor nad izvođenjem radova na izgradnji objekata (visokogradnje, niskogradnje i hidrogradnje), reviziju, odnosno tehničku kontrolu tehničke dokumentacije...\nOsnivač preduzeća, Opština, odnosno sada Grad Bijeljina je zastupljena sa 100 odsto učešća u kapitalu „Direkcije za izgradnju i razvoj grada“.\nSemberija info - Z.Kusmuk\nBIJELjINA: U PROTEKLA 24 ČASA EVIDENTIRANO JE JEDNO KRIVIČNO DJELO I DVIJE SAOBRAĆAJNE NEZGODE\nŠTA VAS ČEKA U NOVOM BROJU ,,SEMBERSKIH NOVINA”\nPOČELA SKUPŠTINA GRADA BIJELjINE: IZVJEŠTAJ O SPROVOĐENjU BUDžETA GRADA ZA PRVA TRI MJESECA OVE GODINE NA DNEVNOM REDU\nRSS OBILjEŽILA KRSNU SLAVU – VIDOVDAN


Đurić obećao podršku Srbima iz opštine Srbica - Nova Borba\nĐurić obećao podršku Srbima iz opštine Srbica\nPodrška koju dobijate od Srbije biće nastavljena, vaša primanja, vaša država će biti ovde u svakoj mogućoj meri za koju možemo da se izborimo, rekao je Đurić\nDirektor Kancelarije za Kosovo i Metohiju Marko Đurić izjavio je danas u opštini Srbica na severu Kosova da će Srbija nastaviti sa podrškom Srbima iz ovog kraja koji žive u potpunom albanskom okruženju.\nU porti crkve Sv. Nikole u selu Banje meštani su Đurića i njegove saradnike, među kojima je bio i ministar u kosovskoj vladi Ljubomir Marić, upoznali sa problemima sa kojima se suočava njih oko 200 koliko ih je ostalo u selu nakon sukoba na Kosovu i Metohiji 1999 godine.\n“Podrška koju dobijate od Srbije biće nastavljena, vaša primanja, vaša država će biti ovde u svakoj mogućoj meri za koju možemo da se izborimo,”- rekao je Đurić naglasivši da će borba za svaki milimetar uticaja i prava Srba na KiM direktno i indirektno biti nastavljena.\nĐurić je kazao da je veoma važno da se skrene pažnja cele Srbije na probleme sa kojima se ljudi ovde suočavaju i da je važno da ljudi razumeju da se moraju solidarno boriti da se poboljša i popravi položaj ovih ljudi.\n"Moramo svi zajedno da razumemo i da shvatimo, da ne mogu centralne teme u našem društvu da budu crna hronika i meka pornografija, da postoje pravi životni problemi ljudi, problem našeg naroda, problemi zbog kojih imamo našu državu Srbiju", rekao je on.\nĐurić je dodao da je došao kako bi skrenuo pažnju na muke sa kojima se suočavaju ljudi u ovim mestima u srbičkoj opštini i postakao one za koje zna da imaju dobru nameru, zatraživši od ministra Marića da reši problem sa infrastrukturom u selu Banje.\nĐurić je obišao i porodicu Ljubinke Kovačević kojoj je Kancelarija za KiM u potpunosti renovirala kuću kao i još jednu porodicu i dečije obdanište u selu Banje a koje pohađa oko 50 mališana.\nMinistar administracije i lokalne samouprave Marić izjavio je da je ministarstvo kojim rukovodi ove godine već dodelilo jedan manji projekat opštini Srbica naglasivši da je princip jednakosti prioritet.\nMarić je u tom pravcu dodao da će već u ovoj godini pokušati da realizuju prve projekte u selu Banje.\nPredsednik Privremenog organa opštine Srbica Milomir Jokić informisao je Đurića da je bezbednosna situacija u ovoj opštini vrlo krhka i loša.\nApelujem u ime građna da nam se obezbedi prisustvo najmanje 10 policajaca srpske nacionalnosti u selima Banje u Suvo Grlo, kako bi osigurali imovinu i poboljšali sopstvenu sigurnost, rekao je Jokić.\nU opštini Srbica u selima Banje i Suvo Grlo živi ukupno oko 350 Srba i oni se nisu iseljavali nakon sukoba na Kosovu i Metohiji.


POČELA JE VLADAVINA RETROGRADNOG URANA: Saznajte šta donosi vašem znaku od 3. avgusta do 2. januara 2018. godine!\nU avgustu 2017. godine, dve planete kreću retrogradno: “slobodnjak” Uran i “glasnik” Merkur, a tranzitna Venera je 31. jula ušla u znak Raka, znak vode, emocija i mašte, piše astrolog Nena Janković.\nKo nema istaknut Uran, taj i ne zna šta sve može da se doživi pod uticajem ove planete, a oni koji su uticaj Urana osetili, vrlo dobro znaju njegove mane i vrline, i znaju da više ništa u životu nije sigurno, da je život u stvari samo jedan krug koji se vrti i nikada ništa nije predvidljivo…\nUticaj Urana je veoma bitan, pre svega, u analizama godišnjeg i uporednog horoskopa. Njega je naš poznati astrolog Mile Dupor nazvao “difuzija”, što govori da je pod uticajem Urana moguće sve – odmah i sada – i da svakako donosi razne komplikacije i mnogo toga novog i drugačijeg.\nUran je planeta čiji se uticaj najviše oseća u svetskim zbivanjima, govorio je Dupor, ali mnogi istraživači astrologije koji rade sa ljudima vide da Uran i te kako utiče na život pojedinca, da može sudbinski da odredi mnogo toga u natalnoj karti, naročito kada je u konjukciji sa Suncem, Mesecom, ascedentom ili se nalazi u uglovima (na početku prve, četvrte, sedme i desete kuće).\nUran je 3. avgusta 2017. godine krenuo u retrogradni hod i donosi mnogo promena koje se ponavljaju… posebno se to odnosi na Ovnove, koji će imati osećaj da su već sve to jednom prošli, odnosno kao da ulaze u neki novi životni krug ali sa osećajem da su sve to već prošli i imaju osećaj težine i pritisak, osećaj da im nema opuštanja.\nPosebno je važno da u drugoj polovini avgusta ne donose nove odluke i da se prepuste onome što se trenutno dešava. Jer šta god da rade, uticaj Urana je jači. Ako bude nekih neplaniranih događaja na emotivnom planu, Ovnovi će reagovati mnogo drugačije i iznenadiće sami sebe.\nKada je neka planeta u retrogradnosti, to ukazuje da se dešavaju stvari i osobe nam ulaze u život koji nas podsećaju na neke naše životne lekcije, na stvari iz prošlosti koje nismo razrešili. Kada je u pitanju karmička astrologija, ona će nas uputiti da je ovo period kada se rešavaju neki karmički dugovi.


PORUKA SA RAZGLEDNICE - Glas Podrinja\nHUMANITARNA AKCIJA KULTURNOG CENTRA\nPORUKA SA RAZGLEDNICE\nEvropski dan jezika se obeležava od 2001. godine u četrdeset sedam država Evrope, među kojima je i Srbija. Kulturni centar u Šapcu, obeležio je 26. septembar, Evropski dan jezika, manifestacijom pod nazivom “Poruka sa razglednice”.\nU programu su učestvovale osnovne škole sa teritorije grada, kao i privatne škole za učenje stranih jezika. Na štandovima u pešačkoj zoni, učenici su predstavili svoje radove – razglednice iz raznih zemalja sa tekstualnom porukom u formi stiha. Program je humanitarnog karaktera, namenjen deci oboleloj od bulozne epidermolize, koja su poznata kao “deca leptiri”.\n- Zajedničkim angažovanjem sakupili smo 92.613,00 dinara. U znak zahvalnosti, Udruženje roditelja “Debra”, učesnicima manifestacije će pokloniti majice sa natpisom “Hvala šabačkim osnovcima”, kaže Katarina Janković Popović iz Kulturnog centra.


„Blumberg“: Putin i Vučić trasirali buduće korake - Sputnjik Srbija\n23:56 28 Mart 2020\n18:29 02.10.2018 (osveženo 19:58 02.10.2018) Preuzmite kraći link\nAmerička agencija „Blumberg“ prenela je danas da se predsednik Srbije Aleksandar Vučić sastao sa ruskim predsednikom Vladimirom Putinom u Moskvi, sa kojim je razgovarao, kako je navedeno, o načinima postizanja sporazuma sa Prištinom, pošto je plan o izmeni granica naišao na otpor u međunarodnoj zajednici.\nVučić, piše „Blumberg“, traži široku međunarodnu podršku, pre svega EU i SAD, da poboljša odnose s Prištinom, što je, podseća se u tekstu, preduslov za pridruživanje obe strane EU u narednoj deceniji.\nVučić posle sastanka sa Putinom: Sve što sam tražio, dobio sam\n„Blumberg“, kako Tanjug prenosi, podseća da su Vučićev predlog o dogovoru kojim bi se eventualnom razmenom teritorija kosovskim Srbima i etničkim Albancima omogućilo da žive tamo gde njihovi sunarodnici čine većinu stanovništva, odbacili nemačka kancelarka Angela Merkel i drugi lideri EU, u strahu da bi to moglo da ponovo rasplamsa tenzije koje su dovele do sukoba u Jugoslaviji, „najkrvavijeg u Evropi posle Drugog svetskog rata“.\nAmerička agencija podseća i da su stotine demonstranata marširale proteklog vikenda u Prištini protiveći se planovima za podelu, a da je kosovski predsednik Hašim Tači posetio oblast na severu Kosova naseljenu pretežno Srbima, zbog čega je Srbija podigla borbenu gotovost svoje vojske.\nVučić i Putin su, preneo je „Blumberg“, „trasirali buduće korake“ u pregovorima o sporazumu sa Kosovom, koji bi, kako je rekao Vučić, obuhvatio interese svih zainteresovanih strana u regionu.\n„Blumberg“ podseća da Srbija, za koju navodi da je jedna od najbližih saveznica Kremlja na Balkanu, odbija da prizna samoproglašenu nezavisnost Kosova, a da taj stav dele Rusija, Kina i pet država-članica EU.\n„Blumberg“ je naveo i da je ovo bio 13. susret Vučića i Putina u poslednjih šest godina.


BiH kupuje šest vatrogasnih aviona i jedan helikopter – Informer\nMinistarstvo sigurnosti BiH pokrenulo je proceduru nabavke šest malih vatrogasnih aviona, takozvanih air traktora, i jednog helikoptera koji bi gasili požare u cijeloj BiH, potvrđeno je u ovom ministarstvu.\nInicijativu za nabavku vatrogasne eskadrile podržali su čelnici civilnih zaštita iz FBiH i RS.\n“Postoji opredijeljenost ovog ministarstva kao i struke za nabavku malih aviona koji bi bili korišteni za gašenje požara. Zajedno sa civilnim zaštitama RS i FBiH, te sa MUP-om RS i nadležnim u Brčko distriktu tokom iduće sedmice ćemo sastaviti radnu grupu koja će prvo načiniti studiju izvodljivosti, a nakon dogovora o finansiranju i ostalim detaljima krenuli bismo u nabavku ovih letjelica“, kazao je Samir Agić, pomoćnik ministra sigurnosti za zaštitu i spašavanje.\nPrema dosadašnjim procjenama, da bi se edekvatno odgovorilo na izazove ljetnih požara u BiH, potrebna je nabavka šest “air traktora”. To su avioni dvosjedi, koji imaju kapacitet od tri do četiri kubna metra vode, koje iz zraka posipaju po području zahvaćenom vatrom.\nPosebna prednost je što ovi avioni, za razliku od kanadera, koji su mnogo veći, mogu vodu natankati u svakom bh. jezeru, te mogu polijetati i sa manjih sportskih aerodroma. Jedan ovakav avion košta oko 2,7 miliona eura, a u cijenu je uključena i obuka pilota.\n“Cijena je izuzetno niska kada se zna da je samo tokom ovih zadnjih požara oko Trebinja nastala šteta od između četiri i pet miliona KM.\nKada bismo kupili sve avione, oni bi se našoj zemlji isplatili za nekoliko godina. Postoji ideja da se u ovaj proces uključe i Oružane snage, koje nemaju dovoljno letjelica, tako da bi piloti i serviseri OS brinuli o ovim avionima“, kazao je Agić.\nMilimir Doder, direktor Civilne zaštite RS, podsjeća da su avioni ovog tipa već gasili požare oko Trebinja, te da su se pokazali izuzetno efikasnima.\n“Apsolutno podržavamo inicijativu za nabavku ‘air traktora’. Mi smo pomoć crnogorskih aviona imali tokom gašenja požara i bez njihovih letova teško da bismo mogli sve pogasiti. I helikopter OS BiH bio je 40 dana u Trebinju, gdje je gasio požare, ali ovaj helikopter je limitiran jer ne može da radi noću i po velikim vrućinama.\nBiH nema uslove za nabavku kanadera, ali ovi ‘air traktori’ su kao izmišljeni za naše podneblje“, rekao je Doder, istakavši da su u gašenju požara u Hercegovini učestvovali avioni iz Crne Gore, kao i da je dogovoren jedan nalet kanadera iz Hrvatske.\nU FBiH već je načinjena studija o isplativosti nabavke “air traktora”.\n“Nadamo se da ćemo se dogovoriti da napravimo zajedničku jedinicu. Studija je pokazala da je za FBiH opravdana nabavka četiri ‘air traktora’, a za cijelu BiH šest. S obzirom na političke podjele, bojimo se da neće dođi do dogovora. U tom slučaju bi FBiH samostalno godišnje kupovala po jednu letjelicu“, kazao je Alija Tihić, direktor Civilne zaštite FBiH.\nSamir Agić smatra da je moguće postići dogovor o ovom pitanju jer je nabavka vatrogasnih aviona u interesu svih građana.


Mihajlović: Saradnja sa NIS-om je odlična, planiramo buduće projekte\nBiznis Autor:Beta31. maj. 202115:262 komentara\nIzvor: FoNet/Ministarstvo rudarstva i energetike\nMinistarka rudarstva i energetike Srbije Zorana Mihajlović rekla je da se odnosi sa upravom Naftne kompanije Srbije (NIS) mogu oceniti najvišom ocenom, saopštio je njen Kabinet.\nOna je posle razgovora sa sa predsednikom Odbora direktora NIS Vadimom Jakovljevim i ruskom delegacijom koju su činili generalni direktor NIS-a Kiril Tjurdenjev i ambasador Rusije u Srbiji Aleksandrar Bocan-Harčenko, rekla da je saradnja odlična „na dnevnom nivou“.\n„Sa NIS-om imamo odličnu saradnju na dnevnom nivou. Od toga da smo zajedno radili na definisanju novih zakonskih okvira, do realizacije trenutnih i planiranja budućih projekata“, rekla je Mihajlovićeva.\nDodala je da se Srbija ove godine okreće energetskoj tranziciji i da se donose važne odluke, koje se posebno odnose na sektor gasa i izgradnju novih gasnih kapaciteta.\nIstakla je da je Srbija zainteresovana i za projekte iz oblasti obnovljivih izvora energije.\nJakovljev je zahvalio ministarki Mihajlović „na neupitnoj podršci i dobroj saradnji“, istakavši da je NIS uprkos izazovnoj 2020. godini, uzrokovanoj koronavirusom, profitabilna kompanija, koja ima definisanu desetogodišnju strategiju razvoja.\nRazvoj „Petrohemije“, nakon njene privatizacije, u skladu sa novim tehnologijama, saradnja na novim projektima i realizacija postojećih, kao i pitanje carina za uvoz nafte iz trećih zemalja i skladištenje obaveznih rezervi nafte bile su neke od tema tog sastanka, kome je prethodio sastanak predsednice i potpredsednice Vlade Srbije Ane Brnabić i Zorane Mihajlović sa tom upravom NIS-a.\nAleksandar Bocan Harčenkonaftna kompanijaNISZorana Mihajlović


Tanjug 18. maja 2022. 06:53\nMOSKVA – Član pregovaračke delegacije Rusije Leonid Slucki optužio je Sjedinjene Američke Države da su doprinele tome da pregovori sa Ukrajinom, koji su počeli 28. februara, uđu u stagnaciju i da se više ne vode ni u kom formatu.\n„Siguran sam da su vašingtonski mentori Zelenskog dali značajan doprinos tome da su pregovori, koji su počeli na zahtev Ukrajine 28. februara, na kraju ušli u stagnaciju i da se sada ne vode ni u kom formatu“, napisao je Slucki na svom Telegram kanalu.\n„Oni su objavili hibridni rat Rusiji i vode ga tuđim rukama. Stejt department ne bi trebalo da pokušava da stvara „uslove“ kroz vojnu pomoć Kijevu. To je beskorisno. Svi ciljevi specijalne operacije će biti postignuti“, poručio je Slucki.


Izmjene Zakona o porijeklu imovine pred poslanicima 23. februara – Tutinske Novine\nIzmjene Zakona o porijeklu imovine pred poslanicima 23. februara\nIzmjene Zakona o utvrđivanju porijeklu imovine i posebnom porezu, naći će se pred poslanicima na sjednici u utorak, 23. februara.\nKako je najavljeno iz parlamenta, predsjednik Skupštine Ivica Dačić sazvao je, na zahtjev 239 narodnih poslanika, treće vanredno zasijedanje za 23. februar.\nPored izmjena Zakona o utvrđivanju porijekla imovine i posebnom porezu, na dnevnom redu će se naći i Prijedlog zakona o davanju garancije Srbije u korist Njemačke razvojne banke KfW po zaduženju A.D. “Elektromreža Srbije” za Regionalni program za energetsku efikasnost u prenosnom sistemu II.\nTakođe, poslanici će odlučivati i o potvrđivanju Sporazuma o zajmu između KfW i Srbije za projekat “Energetska efikasnost u zgradama javne namjene i obnovljivi izvori energije u sektoru daljinskog grijanja – Ozelenjavanje javnog sektora”.\nNa dnevnom redu biće i potvrđivanje Sporazuma o prosvjetnoj, kulturnoj i sportskoj saradnji između vlada Srbje i Meksika, kao i potvrđivanje Sporazuma o statusu između Srbije i EU o akcijama koje sprovodi Evropska agencija za graničnu i obalsku stražu u Srbiji.\nTakođe, poslanici će odlučivati i o potvrđivanju Sporazuma između Vlade Srbije i Vlade Sjeverne Makedonije o saradnji u oblasti borbe protiv trgovine ljudima.\nPrema predloženom dnevnom redu, na sjednici bi trebalo da se nađe i Izvještaj o radu Komisije za zaštitu konkurencije za 2019. godinu.\nUmro italijanski mafijaški bos Kutulo posle 58 godina provedenih u zatvoru


27-06-2019 21:39 Svet Planeta\nGeneralni sekretar NATO-a Jens Stoltenberg (Foto: jutjub)\nOvu meru je lično saopštio generalni sekretar Alijanse Jens Stoltenberg, koji je naglasio da će se NATO pridržavati „uravnoteženog i odbrambenog pristupa svemu što radi, a sve sa ciljem da se Rusiji pruži odgovor, zbog njenog neispunjenja sporazuma, koji je još krajem osamdesetih godina prošlog veka potpisan između SAD i SSSR-a“.\nJedina „svetla tačka“ u Stoltenbergovoj izjavi bila je tvrdnja da ni jedna članica NATO-a nema nameru da raspoređuje nove nuklearne kopnene rakete u Evropi, već da se isključivo radi o recipročnom tipu odgovora na ruska dejstva, kako bi se održalo „efikasno obuzdavanje“.\nVojni analitičar Andrej Koškin tvrdi da u ovim rečima Stoltenberga nema ničeg čudnog, već da se NATO, kao i do sada, kada je reč o spoljnopolitičkoj trajektoriji, ponaša isključivo po uzoru na SAD.\nKoškin podseća da se to jako dobro moglo videti i iz medija, jer su se odjednom širom sveta pojavile optužbe kako je, navodno, Rusija razlog izlaska Amerikanaca iz Sporazuma.\n„Naravno da će ovaj šablon pratiti i NATO, jedini problem je što neće to sve izgledati tako vešto. To možemo da vidimo i iz izjava Stoltenberga — upućene su pretnje i upozorenja, ali ništa konkretno se ne najavljuje. Međutim, ne treba zanemariti činjenicu da se, uprkos tome, infrastruktura Alijanse i dalje približava ruskim granicama, a broj vojnih vežbi je sve veći i veći. Pored toga, sve su češći primeri kršenja vazdušnih prostora Rusije, a svedoci smo i svakodnevnih patroliranja oko ruskih granica i raznih drugih provokacija“, dodaje.\nŠto se tiče odgovora Rusije, Koškin tvrdi da je tu situacija čista, budući da Moskva ima jasnu spoljnopolitičku i vojnu doktrinu, kao i jasan koncept nacionalne bezbednosti, pre svega, kada je reč o svim izmenama vojne situacije na zapadnim granicama, usled čega se momentalno raspoređuju dodatne jedinice i premešta se neophodna borbena tehnika, a sve u cilju simetričnog odgovora i reagovanja, kako bi se sve pretnje u potpunosti neutralizovale.\nIstovremeno, komentarišući izjavu Stoltenberga, zamenik šefa komiteta za odbranu Državne dume Rusije Jurij Švitkin za Sputnjik ističe da svi te odbrambeni potezi koje pokreće NATO nemaju nikakvog smisla, jer Rusija nema nameru nikoga da napada.\n„Prema njegovim rečima, kreće jedna sasvim nova era, koja potvrđuje činjenicu da celokupna odgovornost za rušenje evropske arhitekture bezbednosti leži na Americi. Upravo to evropske zemlje moraju da osveste i pred sopstvenim narodima“, ukazuje Švitkin.\nMeđutim, iako NATO govori da neće razmeštati nove nuklearne rakete na kopnu Evrope, to ni malo ne umanjuje agresivnost Alijanse, budući da se broj vojnih vežbi povećao i za nekoliko desetina puta, i to u blizini ruskih granica, a povećao se i vojni kontingent američkih snaga u mnogim evropskim zemljama, tvrdi zamenik šefa komiteta za odbranu Državne dume Rusije.\nNa šta je sve spreman predsednik Ukrajine da bi Putin učinio jednu stvar, saznajte OVDE.


Једанаеста регионална Конференција „Животна средина ка Европи EnE15″ – ENV.net | Географски факултет\nGeografski fakultet > Vesti fakulteta > Jedanaesta regionalna Konferencija „Životna sredina ka Evropi EnE15″ – ENV.net\nJedanaesta regionalna Konferencija „Životna sredina ka Evropi EnE15″ – ENV.net\nJedanaesta regionalna Konferencija Životna sredina ka Evropi EnE15 – ENV.net, biće posvećena temi: Metode, standardi i alati u oblasti životne sredine: izazovi na putu ka EU. Konferencija će biti održana 5. juna 2015. godine u Beogradu (Privredna komora Srbije) i predstavlja će događaj u okviru UNEP obeležavanja Svetskog dana životne sredine.\nKonferenciju organizuje strukovno udruženje „Ambasadori održivog razvoja i životne sredine“ i Privredna komora Srbije, uz podršku Programa UN za životnu sredinu. Konferencija je deo ENV.net procesa, koji je podržan od EU. Tradicionalno, u okviru konferencije svake godine imamo značajan broj ambasadora iz različitih zemalja, kao i učešće preko 150 autora i koautora radova koji se štampaju na disku u Zborniku radova Konferencije, kao i učesnika bez rada.\nKonferencija je prilika za obrazovne institucije, organizacije i pojedince da predstave svoja istraživanja i gledišta u vezi sa odabranom temom. Čvrsto verujemo da će Vaš naučno-stručni rad i iskustvo znatno pomoći razumevanju ove oblasti. Svesni neophodnosti bliske saradnje između nauke i prakse, uključujući i praksu u okviru nadležnih organa, pozivamo Vas da uzmete aktivno učešće na Konferenciji Životna sredina ka Evropi EnE15-ENV.net, bilo pripremom i prezentovanjem Vašeg rada ili doprinosom kao učesnik.\nOrganizacioni odbor Konferencije vas sa zadovoljstvom obaveštava da, zahvaljujući podršci EU preko ENV.net projekta, neće biti kotizacije za učešće. Međutim, potrebno je da registrujete svoje učešće ispunjavanjem registracionog formulara.\nBliže informacije: Dunja Prokić, Ambasadori održivog razvoja i životne sredine, e-mail: eneconference@feeserbia.com, web site: http://ambassadors-env.com\nRegistracioni formular [doc]\nUputstvo za pripremu radova [pdf]


Skandal u Skupštini Srbije: radikali nisu dozvolili Davenportu da se obrati Odboru za evropske integracije – Balkanekspresrb.rs\nSkandal u Skupštini Srbije: radikali nisu dozvolili Davenportu da se obrati Odboru za evropske integracije\nŠešelj: -Ko je on i šta traži ovde? Nema ni moralnog osnova, a ni legitimitet da prisustvuje našem Odboru, jer je njegova država pobegla iz EU, pa ne znam šta će on tu\nBEOGRAD.- Punihpet sati trajao je danas haos na Odboru za evropske integracije Skupštine Srbije. Majkl Davenport došao je da predstavi izveštaj Evropske unije o napretku Srbije, ali nije mogao da izgovori ni jednu reč. Radikali, sa Šešeljem na čelu su vikali i vređali i njega i EU. Povod je bio što je izveštaj dostavljen na engleskom jeziku, a na tom je jeziku pokušao da govori i predstavnik EU u Srbiji. Predsednica Odbora, Marinika Tepić pokušala je da smiri situaciju i stalno davala pauze. I sam Davenport pred nasiljem radikala povukao se s mesta predsedavajućeg i seo u stolicu za poslanike. Ništa nije vredelo. I ostali članovi Odbora bili su nezadovoljni što je izveštaj na engleskom . Čedomir Jovanović je predložio da se sednica prekine i nastavi kada bude izveštaj preveden.\nBoško Obradović iz Dveri bio je uglađen, ali ironičan:\nS obzirom da je Davenport član srpske Vlade, ili ministar bez portfelja, jer sedi na svim sednicama Vlade, a možda je on i predsednik Vlade, a Vučić ministar bez portfelja, normalno je da dođe na ovu sednicu…\nRadikali su ostali pri tvrdnji da po poslovniku strani državljani nemaju prava da učestvuju u radu skupštinskih tela. Šešelj je bio konkretan:\n-Ko je on i šta traži ovde? Nema ni moralnog osnova, a ni legitimitet da prisustvuje našem Odboru, jer je njegova država pobegla iz EU, pa ne znam šta će on tu.\nPosle dugotrajnog zviždanja, vrištanja i svakojakih uvreda, sednica je prekinuta do daljeg. U međuvremenu, u središtu SRS održana je redovna konferencija za novinare, za koju je bilo najavljeno izlaganje Šešelja, ali on nije došao. Njegovi članovi partijskog rukovodstva ispričali su šta se upravo događa u Skupštini i kako njihov lider i ostali poslanici SRS ometaju Davenporta da se u Skupštini poslanicima obraća na engeskom. Pozvali su premijera Aleksandra Vučića da se urazumi i sada, kada smo suočeni s pobedom Trampa i promenom politike u SAD, konačno odbaci iluziju o uvođenju Srbije u EU. ♦\nTagsMajkl Davenport radikali Skupština Srbije\nVučić u Rumuniji\nMarinika Tepić: Neću dozvoliti da ma ko skandalizuje rad Odbora i Narodne skupštine


Srbija uspešno sprovela reformske ciljeve iz aranžmana sa MMF-om\nBeograd, 9. januar 2021.\nMinistar finansija u Vladi Republike Srbije Siniša Mali izjavio je danas da je Srbija uspešno završila aranžman sa Međunarodnim monetarnim fondom (MMF) pod nazivom „Instrument za koordinaciju politika“, što je poseban uspeh imajući u vidu da je prethodna godina u ekonomskom smislu bila veoma teška za sve zemlje sveta.\nMali je istakao da je Srbija tokom prošle godine, u uslovima pandemije koronavirusa i svetske ekonomske krize, nastavila da sprovodi reformske ciljeve koji su planirani u okviru aranžmana sa MMF-om, kao što je završetak transakcije za prodaju Komercijalne banke.\nOn je predočio da je u tim otežanim uslovima naša država uspela i da izmeni okvir zapošljavanja u javnom sektoru tako da on bude fleksibilniji, kao i da usvoji metodologiju za praćenje fiskalnih rizika i strategiju politike vlasništva u javnim preduzećima.\nDok smo sa jedne strane radili na tome da pomognemo privredi i građanima da lakše prebrode krizu, sa druge strane smo sprovodili reformske ciljeve iz našeg aranžmana. Srbija je ostvarila svoje planove i MMF je to prepoznao i pohvalio, naglasio je Mali.\nPrema njegovim rečima, osim što je konstatovao napredak u ispunjenju reformskih ciljeva, MMF je u svom izveštaju prognozirao privredni rast Srbije od pet odsto u 2021. i 4,5 odsto u 2022. godini.\nMinistar je ukazao i na to da je MMF ocenio i da je veliki fiskalni paket imao važnu ulogu u podršci domaćoj ekonomiji i brzom oporavku privrede.\nOn je naglasio da i najvažnije finansijske institucije na svetu, kao što je MMF, potvrđuju odlične rezultate Srbije kada je reč o privrednom rastu, a do takvih rezultata nije došlo slučajno, već zahvaljujući pravovremenim i efikasnim ekonomskim merama za pomoć privredi.\nPomogli smo privrednicima da se održe na stabilnim nogama, sačuvali smo radna mesta i punu zaposlenost, omogućili smo privrednim subjektima da budu likvidni i da čak dalje investiraju u razvoj svojih biznisa, podsetio je Mali.\nKako je naveo, prema oceni MMF, fiskalni deficit od tri odsto bruto domaćeg proizvoda u 2021. godini obezbediće da se učešće javnog duga u BDP smanjuje, istovremeno stvarajući dovoljno prostora za podršku ekonomskom oporavku, uključujući veće kapitalne investicije.\nPonosni smo na našu politiku upravljanja javnim dugom, koji se smanjio u vreme najveće svetske ekonomske krize, tako da smo 2020. godinu završili sa javnim dugom na centralnom nivou države od 56,8 odsto, rekao je ministar.\nMi smo u takvim uslovima vratili Azerbejdžanu dug od 172,7 miliona evra, upravo novcem od prodaje Komercijalne banke, čime smo uštedeli građanima Srbije 25,9 miliona evra na kamatama koje bi plaćali do 2027. godine, naveo je Mali, ocenivši da je to odgovorno upravljanje javnim dugom i novcem građana naše zemlje.\nMinistar je podsetio na to da je Srbija u proteklih 30 meseci, koliko je trajao angažman sa MMF-om, ispunila skoro sve planirane ciljeve.\nIzmeđu ostalog, uspostavili smo „švajcarsku formulu“ za rast penzija, formirali smo Komisiju za sprovođenje kapitalnih investicija i usvojili Uredbu o upravljanju kapitalnim projektima, predočio je on.\nMali je ukazao na to da su u cilju efikasnijeg poslovanja Poreske uprave razdvojene osnovne i sporedne delatnosti u okviru te uprave a smanjen je i broj njenih organizacionih jedinica.\nPrema njegovim rečima, uspostavljena je i jedinica u okviru Ministarstva finansija koja se bavi fiskalnim rizicima, prodat je prvi paket problematičnih potraživanja banaka u stečaju i objavljena prodaja drugog i poslednjeg paketa.\nOn je rekao da je prodat državni udeo u Jubmes banci, implementirane su FATF mere u cilju sprečavanja pranja novca i formirana je radna grupa za razvoj tržišta kapitala.\nReč je o važnim ciljevima na kojima smo predano radili u proteklom periodu, a koji već imaju pozitivne efekte na ekonomiju naše zemlje, naglasio je ministar i dodao da će tokom januara biti vođeni razgovori sa MMF-om o novom programu kako bi se nastavilo sa sprovođenjem strukturnih reformi u Srbiji.\nOdbor izvršnih direktora Međunarodnog monetarnog fonda doneo je u petak, 8. januara, odluku o uspešnom završetku petog, poslednjeg razmatranja rezultata ekonomskog programa Srbije.\nOvaj program, koji je odobren Srbiji u julu 2018. godine na period od 30 meseci, nije predviđao korišćenje finansijskih sredstava, već je isključivo savetodavnog karaktera.


POMOĆNICA GRADONAČELNIKA JELENA TRAVAR MILJEVIĆ – Zrenjanin\nPrioritet je izrada Razvojnog plana Grada\nJelena Travar Miljević nekadašnja je sekretarka Odeljenja za privredu i pomoćnica predsednika opštine Žitište. Učestvovala je u realizaciji više IPA projekata prekogranične saradnje sa Rumunijom, kao i republičkih i pokrajinskih. Od 2009. do 2015. godine bila je narodna poslanica. Osnovne studije završila je na fakultetu „Mihajlo Pupin”, a kasnije i master na Univerzitetu u Temišvaru. Od decembra se nalazi na mestu pomoćnice gradonačelnika Zrenjanina.\n– Potpuno je jasno da je Zrenjanin grad prilika, da posedujemo izuzetne resurse, a najbogatiji resurs predstavljaju ljudi. Prostor za delovanje se ogleda u umrežavanju svih činilaca, kako institucija, tako i pojedinaca – navodi naša sagovornica.\nNa koje probleme je potrebno obratiti više pažnje?\n– Radićemo na stvaranju pogodnog poslovnog okruženja, zaštiti životne sredine i energetici, pri čemu ćemo pratiti agendu Ujedinjenih nacija 2030 koja se odnosi na održivi razvoj. Posebnu pažnju posvetićemo poboljšanju infrastrukture u naseljima i poljoprivredne infrastrukture jer je poljoprivreda važan resurs. Fokusiraćemo se i na energetsku efikasnost i korišćenje obnovljivih izvora energije. Jedan od izazova u čije smo rešavanje krenuli je prečišćavanje otpadnih voda. Primećujemo da su to oblasti za koje su i građani, ali i investitori sve više zainteresovani. Akcenat novog Razvojnog plana biće na korišćenju resursa tako da nešto ostavimo budućim generacijama.\nKako se osećate kao jedna od malobrojnih žena na visokoj finkciji u lokalnoj samoupravi?\n– Osećam obavezu da kreiram prilike koje će dovesti do većeg učešća žena u javnom životu, da radim na ženskoj solidarnosti i da kroz konkretne mere pružimo podršku ženskom aktivizmu.\nKoliki je značaj finansijske pomoći iz međunarodnih fondova?\n– Fondove Evropske unije koristimo kako bismo unapredili kvalitet života sugrađana. U saradnji sa univerzitetom „Politehnika” iz Temišvara privodimo kraju projekat koji se bavi time kako klimatske promene utiču na migraciju insekata. Oprema nabavljena preko tog programa pružaće podršku prilikom praćenja određenih privrednih parametara.\nZajedno sa Mađarskom radimo na stvaranju uslova za povećano učešće mladih u privatnom sektoru. Takođe, zahvaljujući prekograničnoj saradnji sa Rumunijom, u Zrenjaninu je otvorena i prva pametna zgrada. Posebno nam je drago što se realizuje projekat „Revitalizacija navigacione infrastrukture kanala Begej”. Trudićemo se da Grad što više koristi fondove i mogućnosti podrške ovog tipa.\nKoji su još projekti aktuelni?\n– Fokusirali smo se na realizaciju započetih projekata za koje smo dobili podršku pokrajinske i republičke vlade.\nJedan od njih je rekonstrukcija vodovodne mreže u naselju Ruža Šulman, za koju je raspisana javna nabavka vredna 60 miliona dinara za zamenu cevi i mernih mesta. Očekujemo i početak radova na drugoj fazi rekonstrukcije gradskog stadiona.\nU saradnji sa Evropskom bankom za obnovu i razvoj iz donatorskih sredstava vršiće se izrada energetskih pregleda za sanaciju 40 zgrada, kao i deo javnih objekata u saradnji sa Ministarstvom životne sredine u planu je uređenje parkova i pošumljavanje Zrenjanina i okoline. Prioritet nam je izrada Razvojnog plana Grada Zrenjanina 2021 – 2028. koji možemo očekivati ove godine, a koji će biti usaglašen sa Prostornim planom Grada koji je, takođe u izradi.\nU kom pravcu Zrenjanin treba da se kreće u budućnosti?\n– Zadatak je sačuvati gradsko jezgro, ali isto tako stvoriti u svim okolnim mestima što bolje uslove života i tu je jako važna tesna saradnja sa mesnim zajednicama. Prilike za radna mesta i društveno kvalitetan život su ono što može da zadrži ne samo naše stanovništvo, nego i da privuče druge ljude kao potencijalne stanovnike. Svima nama je cilj da Zrenjanin bude grad u kojem ljudi žele da žive.\n← Upokojenje ljubimca, fabrike vode\nSASTALO SE GRADSKO VEĆE, SKUPŠTINA U UTORAK →


Klinton potpisala da je predala sve mejlove\nHilari Klinton u kampanji za demokratsku predsedničku nominaciju, na skupu u Nju Hempširu 28. jula 2015.\nBivša državna sekretarka Hilari Klinton potpisala je zvanična sudska dokumenta potvrdjujući da je predala sve relevantne mejlove koje je poslala i primila na svom privatnom nalogu dok je bila na položaju državne sekretarke SAD.\nIzjava koju je Klinton potpisala je zavedena u federalnom sudu u ponedeljak, a dokument podrazumeva da Hilari može da bude kažnjena zbog davanja lažnog iskaza ukoliko sud zaključi da je namerno prikrila neke informacije.\nHilari Klinton, koja se bori za demokratsku predsedničku nominaciju na izborima 2016. proteklih meseci je bila izložena kritikama kada je utvrdjeno da je koristila svoj lični imejl nalog za slanje zvaničnih poruka. Ona navodi da je predala 55,000 mejlova Stejt Departmentu i da je ovlastila agenciju da ih objavi.\nKonzervativna organizacija Judicial Watch pokrenula je sudski process tražeći pristup informacijama o Hilari Klinton povezanim sa njenom službom u Stejt Departmentu za vreme prvog mandata predsednika Baraka Obame.\nAmerički Sekretarijat za pravosudje razmatra pokretanje istrage o mogućem kompromitovanju osetljivih podataka u mejlovima Hilari Klinton, ali ističe da u pitanju ne bi bila krivična istraga. Tokom nastupa u okviru svoje kampanje u Ajovi prošle nedelje, Klinton je istakla da nikada nije primala niti slala poverljive informacije preko svog privatnog naloga.\nKritičari je optužuju da pokušava da prikrije kontroverzne komunikacijena svom privatnom nalogu, uključujući one u vezi sa smrtonosnim terorističkim napadom na američki konzulat u Bengaziju u Libiji 2012.


Pretnje sudiji Osnovnog suda u Bačkoj Palanci Tijani Mihajlov – DnevniZurnal\nPretnje sudiji Osnovnog suda u Bačkoj Palanci Tijani Mihajlov\nby admin 16/09/2021, 01:59 1.9k Views\nDruštvo sudija Srbije saopštilo je da su zabrinuti i najoštrije osuđuje ozbiljne pretnje i uvrede upućene sudiji Osnovnog suda u Bačkoj Palanci Tijani Mihajlov i povredu njene privatnosti posle objavljivanja prvostepene presude u jednom slučaju.\nU saopštenju se podseća da je sudija nezavisan u postupanju i donošenju odluka i ne može biti pozvan na odgovornost za izraženo mišljenje ili glasanje prilikom donošenja sudske odluke, osim ako se radi o krivičnom delu kršenja zakona koji je učinio sam sudija.\nRadi čuvanja autoriteta i nepristrasnosti suda zabranjeno je korišćenje javnog položaja i javno istupanje kojim se utiče na tok i ishod sudskog postupka, kao i da je zabranjen svaki drugi uticaj na sud i pritisak na učesnike u postupku.\nSudiji, kao i svakom građaninu, Ustav i zakon jemče ličnu bezbednost, nepovredivost fizičkog i psihičkog integriteta i dostojanstvo ličnosti, a Više javno tužilaštvo u Beogradu, Odeljenje za visokotehnološki kriminal treba da utvrdi da li u izjavama sadržanim u video snimku ima elemenata krivičnog dela koje se goni po službenoj dužnosti i da u skladu sa tim preduzme krivično gonjenje.\nVisoki savet sudstva (VSS) treba da ispita da li se radi o nedozvoljenom uticaju na rad sudija i sudstva i da s tim u vezi preduzme mere propisane Poslovnikom o radu VSS za sprečavanje nedozvoljenog uticaja.\nSudija je dobila pretnje pošto je 2. septembra donela i javno objavila nepravnosnažnu krivičnu presudu kojom je okrivljeni M.V. oglašen krivim zbog izvršenja krivičnog dela neovlašćeno držanje opojne droge iz čl. 246a st. 1 KZ i nepravnosnažno osuđen na kaznu zatvora u trajanju od tri meseca, uz izricanje mere bezbednosti oduzimanja opojne droge.


Medvedja Архиве - Страница 37 од 48 - Dnevnik Juga\nPočetna / Opštine / Medvedja (strana 37)\nDnevnik Juga 29/01/2018\tDRUŠTVO, Medvedja 0\nSaradnja opštine Medveđa i Švajcarske agencije za razvoj i saradnju\nIna Dendić 26/01/2018\tDRUŠTVO, Medvedja 0\nProjekat “Institucionalna podrška SKGO – faza 2“ je nastavak uspešno sprovedene institucionalne podrške SKGO u periodu od 2010-2014, koju SKGO pruža Švajcarska agencija za razvoj i saradnju (SDC). Evaluacija projekta održana je u Beogradu od 22.-25. januara, na kojoj je učestvovao predsednik opštine Medveđa, dr Nebojša Arsić. U okviru druge …\nUlaganje u putnu strukturu Medveđe- Projektna dokumentacija do kraja godine\nIna Dendić 22/01/2018\tDRUŠTVO, Medvedja 0\nPovodom posete potpresednice Vlade, Zorane Mihajlović sedištu Jablaničkog okruga u Leskovcu, održan je hitan sastanak svih predsednika opština iz Jablaničkog okruga. Na dnevnom redu našle su se tačke: Zakon o ozakonjenju, problematika realizacije i predlaganje roka završetka, Zakon o stanovanju i Putna infrastruktura. Na sastanku su izneti podaci sa relavantnim …\nPredsednik opštine Medveđa obišao odeljenja policije na terenu\nIna Dendić 18/01/2018\tDRUŠTVO, Medvedja 0\nU protekloj nedelji predsednik opštine, dr Nebojša Arsić obišao je punktove policije na teritoriji opštine Medveđa. Na administrativnoj liniji sa Kosovom i Metohijom, u Sponcu i Medevcu, pripadnici policije su u otvorenom razgovoru sa predsednikom preneli kakvo je stanje na terenu. “I pored teških uslova za rad, na velikim hladnoćama, …\nU ritmu Jablaničkog srca\nKulturni centar opštine Medveđa je prethodnog vikenda u saradnji sa Kulturno umetničkim društvom iz Lebana “Jablaničko kolo” priredio prigodan muzički program povodom dočeka pravoslavne nove godine. Goste iz Lebana pozdravio je predsednik opštine, dr Nebojša Arsić i zahvalio se KUD-u “Jablaničko kolo” što su i ovog puta besplatnim ulazom omogućili …\nPrigodan muzički program povodom Srpske Nove godine\nIna Dendić 12/01/2018\tDRUŠTVO, Medvedja 0\nKulturno umetničko društvo „Jablaničko kolo“ Lebane, „U ritmu Jablaničkog srca“ i Kulturni centar Medveđa, priređuju prigodan muzički program povodom dočeka pravoslavne Nove godine, 13. januara 2018. godine od 18 časova. U programu npovodom proslave Srpske Nove godine učestvuji i Katarina Petrović ( Medveđa); Miljana Stojanović (Rujkovac); Radosav Doderović (Sijarinjska banja); …\nPredstavnici srpske kulturne zajednice iz Italije na božićnom prijemu u Medveđi\nIna Dendić 09/01/2018\tDRUŠTVO, Medvedja 0\nNovogodišnji i božićni praznici su prava prilika da naši ljudi iz dijaspore posete svoja rodna mesta i porodice. Predsednik opštine Medveđa, dr Nebojša Arsić je tim povodom održao sastanak u svom kabinetu sa predstavnicima srpske kulturne zajednice „Sveti Sava“ iz mesta Valdanjo u Italiji. „Ljudi koji odlaze van granica svoje …\nVeče usmene poezije u Medveđi\nIna Dendić 08/01/2018\tDRUŠTVO, Medvedja 0\nKraj protekle godine u Medveđi bio je rezervisan za manifestaciju „Veče usmene poezije“ koju je sa uspehom realizovala Turistička organizacija opštine Medveđa. Manifestacija ima za cilj očuvanje kulturne baštine opštine Medveđa, kroz prikazivanje elemenata nematerijalnog kulturnog nasleđa. U programu su učestvovali: Kultrurno umetničko društvo „VEZ“ iz Medveđe, sa premijernom koreografijom „Vranjsko …\nIna Dendić 04/01/2018\tDRUŠTVO, Medvedja 0\nU prostorijama Udruženja penzionera opštine Medveđe, organizovan je svečani ispraćaj stare godine. Samoinicijativno okupljanje svih penzionerskih klubova sa teritorije opštine Medveđa rezultiralo je prijatnom atmosferom u klubu. Svečanosti u organizaciji penzionera prisustvovao je i predsednik opštine, dr Nebojša Arsić koji je poželeo da svi članovi ovog kluba u Novoj godini …\nSportski savez opštine Medveđa izabrao sportistu godine i dodelio nagradu za životno delo u sportu\nIna Dendić 04/01/2018\tMedvedja, SPORT 0\nSportski savez opštine Medveđa organizovao je svečanu dodelu sportskih priznanja i nagrada za 2017. godinu u sali Skupštine Opštine Medveđa. Nakon pozdravnog obraćanja predsednika Sportskog saveza opštine Medveđa, Branislava Manasijevića, prisutnima se obratio i predsednik Opštine Medveđa, dr Nebojša Arsić. U svom izlaganju, predsednik Arsić je između ostalog naglasio da …\nStrana 37 od 48« Prvo...102030«3536373839\t»\t40...Poslednji »


Demokratska transformacija Bliskog istoka ključna za bezbednost ostatka sveta\nRezultati nedavno održanih izbora na Bliskom istoku ukazuju da stranke islamističke orijentacije postaju politički sve uticajnije. U Egiptu, Iraku i na palestinskim teritorijama, birači su poverenje dali kandidatima verski orijentisanih stranaka.\nAdministracija predsednika Buša, kao i veći broj vlada drugih zemalja, uverene su da je demokratska transformacija Bliskog istoka ključna za bezbednost ostatka sveta. Predsednik Buš kaže da će taj region, ako u njemu ne procveta sloboda, ostati u stanju stagnacije, nezadovoljstva i nasilja. Predsednik Centra za izučavanje Islama i Demokratije, Radvan Masmudi, predviđa da će brzo doći do promena u arapskim zemljama.\n«Demokratija stiže u arapski svet i muslimanski svet, dopadalo se to nama ili ne, sa ili bez naše podrške. Predviđam da će mo u narednih 5 do 10 godina videti puno promena u skoro svim tim režimima.»\nAnalitičari naglašavaju da trenutno ni jedna ideja ne izaziva u arapskom svetu takvu privlačnost kakvu ima islamizam, koji kombinuje verski model sa mrežom društvenih organizacija koje su muslimanske grupe formirale u raznim državama. Keri Vikam je profesorka političkih nauka na univerzitetu Emori i bavi se istraživanjem islamskog aktivizma u Egiptu i drugim arapskim zemljama. Ona veruje da muslimanske grupe podržavaju demokratiju pošto znaju da na takav način mogu da pobede na izborima i dođu na vlast.\n«Vođe glavnih islamističkih opozicionih grupa su otvoreni zagovornici slobodnih izbora, u velikoj meri zbog toga što znaju da će oni, zahvaljujući brojnim pristalicama i dobroj organizovanisti, biti prvi koji će imati koristi od pravog demokratskog otvaranja, bar na kratak rok.»\nEgipatski politički analitičar Amr Hamzavi veruje da nedostatak poverenja između vlada arapskih zemalja, muslimanskih grupa i sekularnih političkih stranaka usporava napore na promovisanju demokratije. Hamzavi naglašava da, uprkos vašnoj ulozi koju islamisti danas imaju, oni nemaju dovoljno snage da ostvare velike promene u autokratskim režimima.\n«Islamisti nisu u stanju da sami, bez ičije pomoći, dovedu do demokratskih promena u regionu. Režimi, vladajuće grupe, ostaju za kormilom. Islamisti mogu da se takmiče, da dovode vlast u pitanje, pošto imaju brojne pristalice, ali ne mogu da sami dovedu do demokratskih promena.»\nHamzavi napominje da su pred islamistima dva velika izazova. Oni, prvo, moraju da nauče da prave koalicije i da prošire svoje platforme kako bi dosegli i birače koji nisu njihovi. Istovremeno, ukazuje Hamzavi, političke grupe moraju da međusobna neslaganja rešavaju na demokratski način ili rizikuju da se pocepaju na manje stranke, što bi moglo da umanji njihove napore za promenama.